cyanic-selkie/wikianc huggingface dataset:
മഹാവിഷ്‌ണു
ബ്രഹ്മനായ മഹാവിഷ്ണു തന്റെ കാൽ‌വെയ്പുകൾ കൊണ്ട് മൂന്ന് ലോകവും സൃഷ്ടിച്ചു എന്നും പറയുന്നുണ്ട്‌ പുരാണങ്ങളിൽ. അതിനാലാണ്‌ ഭഗവാന്‌ ത്രിവിക്രമൻ എന്ന പേര്‌ വന്നത്. മഹാവിഷ്ണു സമുദ്രത്തിലോ കരനോഡക്കിലോ കിടക്കുന്നു. ഈ ഭൗതിക പ്രപഞ്ചത്തിന്റെ വിത്ത്‌ മഹാമായയിൽ(പരാശക്തി,ആദിശക്തി) അവളെ നോക്കിക്കൊണ്ട് അദ്ദേഹം ഇടുന്നു. പരമോന്നതനായ കർത്താവിന്റെ എപ്പോഴും അനുസരണയുള്ള ഊർജ്ജമായി മഹാമായ തുടരുന്നു. മനസ്സ്, ബുദ്ധി, തെറ്റായ അർഥം എന്നിവയ്ക്കൊപ്പം ആകാശം, അഗ്നി, ജലം, വായു, കര എന്നിവയുൾപ്പെടെ എല്ലാ പ്രകൃതി ഘടകങ്ങളും സൃഷ്ടിക്കപ്പെടുന്നു. നാലുവേദങ്ങളും വേദാംഗങ്ങളും പുരാണങ്ങളും ഇതിഹാസങ്ങളും സംഗീതശാസ്‌ത്രവും, സർവ്വശാസ്‌ത്രങ്ങളും ശബ്‌ദ ബ്രഹ്‌മസ്വരൂപിയായ ഭഗവാൻ മഹാവിഷ്‌ണുവിന്റെ ശരീരമാകുന്നു. പഞ്ചഭൂതങ്ങളും പഞ്ചതന്മാത്രകളും, മനസ്സും, ഇന്ദ്രിയങ്ങളും എല്ലാംതന്നെ മഹാവിഷ്‌ണുവാകുന്നു. ഇങ്ങനെയുള്ള ഭഗവാൻ ആദിവിഷ്‌ണു പാലാഴിയിൽ ആദിശേഷന്റെ (അനന്തൻ) മുകളിൽ ശയിക്കുന്നു. ഭഗവാന്റെ നീല നിറം അനന്തതയെ സൂചിപ്പിക്കുന്നു. അതായത്‌ സമസ്ഥ ബ്രഹ്മാണ്ഡത്തിൽ നിറഞ്ഞു നിൽക്കുന്ന പരമ ചൈതന്യത്തെ ഭഗവാൻ മഹാവിഷ്‌ണുവിന്റെ അഥവാ ആദിനാരായണ സ്വരൂപമെന്ന്‌ വിശേഷിപ്പിക്കുന്നു. അങ്ങനെയാണ്‌ ഭഗവാന്‌ ആദിവിഷ്‌ണു അഥവാ ബ്രഹ്മാണ്ഡനാഥൻ എന്ന നാമങ്ങൾ വന്നതെന്ന്‌ പല പുരാണങ്ങളും വ്യാഖ്യാനിക്കുന്നു. ഭഗവാൻ ശയിക്കുന്ന അഞ്ചു ശിരസ്സുകൾ ഉള്ള ആദിശേഷൻ എന്നു പേരുള്ള അനന്തൻ എന്ന നാഗം പഞ്ചഭൂതങ്ങളെയും, ആദിയും അന്തവുമില്ലാത്ത പ്രപഞ്ചത്തിനെയും പ്രതിനിധീകരിക്കുന്നു. അനന്തന്റെ ഉടൽ മൂന്നു ചുറ്റുകളായി കാണപ്പെടുന്നു. അത്‌ പ്രതിനിധീകരിക്കുന്നത്‌ ത്രിഗുണങ്ങളേയാണ്‌. ഭഗവാന്റെ നാഭിയിലെ താമരയിൽ ബ്രഹ്മാവ്‌ സൃഷ്‌ടി കർത്തവ്യം നിർവ്വഹിക്കുന്നു. ഈ കാരണങ്ങളാലാണ്‌ ഭഗവാന്‌ അനന്തപത്മനാഭൻ എന്ന നാമവും കൂടി വന്നത്‌. ഇതെല്ലാം വൈഷ്‌ണവരും, മഹാവിഷ്‌ണു പുരാണവും, മഹാഭാഗവതവും തുടങ്ങി പല പുരാണങ്ങളും രേഖപ്പെടുത്തുന്നുണ്ട്‌.
ഗർഭോദക്ഷായിയിൽ നിന്ന് വിഷ്ണു പിന്നീട് ബ്രഹ്മമായി ഉയർന്നുവരുന്നു   ( പ്രപഞ്ചത്തിൽ ഗ്രഹങ്ങളെ സൃഷ്ടിക്കാൻ ധ്യാനിക്കേണ്ടതിന്റെ ആവശ്യകത കാരണം) പ്രത്യേകിച്ചും ഈ  പ്രപഞ്ചത്തിനുള്ളിലെ ( ബ്രഹ്മാണ്ട ) ഗ്രഹവ്യവസ്ഥകളുടെ.
ബാഹ്യ ലിങ്കുകൾ
വർഗ്ഗം:വേദാന്തം വർഗ്ഗം:വിഷ്ണുവിന്റെ അവതാരങ്ങൾ വർഗ്ഗം:Pages with citations having bare URLs വർഗ്ഗം:CS1 errors: external links വർഗ്ഗം:Pages with citations lacking titles
ശങ്കർ മഹാലെ
ബ്രിട്ടീഷ് രാജിനെ എതിർത്ത മഹാരാഷ്ട്രയിൽ നിന്നുള്ള ഒരു ഇന്ത്യൻ വിപ്ലവകാരിയായിരുന്നു ശങ്കർ മഹാലെ (शंकर महाले, മറാത്തി ഉച്ചാരണം: [ʃəŋkəɾ məɦaːləi]; 18 ജനുവരി 1925 - 19 ജനുവരി 1943). ഒരു പോലീസുകാരൻ മരിച്ച കേസിൽ മറ്റ് നാല് പേർക്കൊപ്പം അറസ്റ്റ് ചെയ്യപ്പെട്ട അദ്ദേഹം പിന്നീട് വധശിക്ഷയ്ക്ക് വിധിക്കപ്പെട്ടു. ഇന്ത്യൻ സ്വാതന്ത്ര്യ സമരത്തിലെ ഏറ്റവും പ്രായം കുറഞ്ഞ രക്തസാക്ഷികളിൽ ഒരാളായി. 1942-ൽ മഹാത്മാഗാന്ധിയുടെ ക്വിറ്റ് ഇന്ത്യാ സമരത്തിൽ ചേരുകയും പ്രസ്ഥാനത്തിൽ പങ്കെടുത്തുകൊണ്ടിരിക്കെ നാഗ്പൂരിൽ മിൽ തൊഴിലാളിയായി ജോലി ചെയ്യുകയും ചെയ്തു. തൂക്കിലേറ്റപ്പെടുമ്പോൾ മഹാലെയ്ക്ക് 18 വയസ്സും 1 ദിവസവും ആയിരുന്നു പ്രായം.
ആദ്യകാല ജീവിതവും ആക്ടിവിസവും
1925 ജനുവരി 18ന് മഹാരാഷ്ട്രയിലെ നാഗ്പൂരിലാണ് ശങ്കർ ജനിച്ചത്. ബ്രിട്ടീഷ് അധ്യാപകരുടെയും ഇന്ത്യൻ വിദ്യാർത്ഥികളുടെയും മോശം പെരുമാറ്റം കാരണം അദ്ദേഹം നാലാം ക്ലാസിന് ശേഷം സർക്കാർ സ്കൂളിൽ നിന്ന് ഇറങ്ങി. അധ്യാപകനായിരുന്ന പിതാവ് ദാജിബ മഹാലെയുടെ കീഴിൽ ശങ്കരൻ ചരിത്രവും രാഷ്ട്രീയവും പഠിക്കുന്നത് തുടർന്നു. മഹാത്മാഗാന്ധിയുടെ "ചെയ്യുക അല്ലെങ്കിൽ മരിക്കുക" എന്ന പ്രസംഗത്തിന് ശേഷം പതിനേഴാമത്തെ വയസ്സിൽ ശങ്കർ ക്വിറ്റ് ഇന്ത്യാ സമരത്തിൽ ചേർന്നു. ഫാക്ടറി തൊഴിലാളികളോടുള്ള മോശം പെരുമാറ്റത്തിൽ പ്രതിഷേധിച്ച് 1942 ഓഗസ്റ്റ് 9 മുതൽ ശങ്കർ പണിമുടക്കിൽ പങ്കെടുത്തു. സർക്കാർ ഓഫീസുകളും പോലീസ് ഔട്ട്‌പോസ്റ്റുകളും കത്തിച്ച പ്രതിഷേധം 11 വരെ നീണ്ടു.
മരണം
ശങ്കറിനെയും സഹപ്രവർത്തകരെയും വധശിക്ഷയ്ക്ക് വിധേയരാക്കി. പോലീസുകാരന്റെ മരണത്തിന് താൻ മാത്രമാണ് ഉത്തരവാദിയെന്ന് മഹാലെ അവകാശപ്പെട്ടു (തനിക്ക് നേരിയ ശിക്ഷ ലഭിക്കാൻ പിതാവ് ആഗ്രഹിക്കുന്നില്ലെന്ന് അദ്ദേഹം പിന്നീട് പറഞ്ഞു). ആത്യന്തികമായി, അദ്ദേഹം വധശിക്ഷയ്ക്ക് വിധിക്കപ്പെടുകയും സഹപ്രവർത്തകർക്ക് ജീവപര്യന്തം തടവ് വിധിക്കുകയും ചെയ്തു. 1943 ജനുവരി 19 ന് പുലർച്ചെ നാഗ്പൂർ സെൻട്രൽ ജയിലിൽ ശങ്കർ മഹാലെയെ പതിനെട്ടാം വയസ്സിൽ തൂക്കിലേറ്റി. റിപ്പബ്ലിക് ഓഫ് ഇന്ത്യ രൂപീകരിച്ചതിന് ശേഷം അദ്ദേഹത്തിന്റെ ഗൂഢാലോചനക്കാരുടെ ശിക്ഷ ഇളവ് ചെയ്തു.
പാരമ്പര്യം
പണ്ഡിറ്റ് ജവഹർലാൽ നെഹ്‌റുവിന്റെ ബഹുമാനാർത്ഥം നാഗ്പൂർ ചൗക്കിൽ ശങ്കർ മഹാലെയുടെ പ്രതിമ സ്ഥാപിച്ചിരുന്നു.
പിന്നീട് ഇന്ത്യയുടെ 12-ാമത് രാഷ്ട്രപതിയായ പ്രതിഭാ പാട്ടീൽ 2011 ഫെബ്രുവരി 17-ന് രക്തസാക്ഷി ശങ്കറിന്റെ ബഹുമാനാർത്ഥം ഒരു ചെറിയ സ്മാരകം നിർമ്മിച്ചു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:1925-ൽ ജനിച്ചവർ വർഗ്ഗം:1943-ൽ മരിച്ചവർ വർഗ്ഗം:ക്വിറ്റ് ഇന്ത്യ പ്രസ്ഥാനം വർഗ്ഗം:ഗാന്ധിയർ വർഗ്ഗം:ഇന്ത്യൻ വിപ്ലവകാരികൾ
സ്വെർട്ടിയ
ജെന്റിയാനാസി കുടുംബത്തിലെ ഒരു ജനുസ്സാണ് സ്വെർട്ടിയ. ഈകുടുംബത്തിലുൾപ്പെട്ട സസ്യങ്ങളെ ഫെൽവോർട്ട്സ് എന്ന് വിളിക്കപ്പെടുന്നു. ചില സ്പീഷീസുകൾ വളരെ തിളങ്ങുന്ന പർപ്പിൾ അല്ലെങ്കിൽ, നീല പൂക്കൾ വഹിക്കുന്നു. ഈ ജനുസ്സിലെ പല അംഗങ്ങൾക്കും ഔഷധപരവും സാംസ്കാരികവുമായ പ്രയോജനങ്ങളുണ്ട്.
External links
വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:നേപ്പാളിലെ സസ്യജാലം വർഗ്ഗം:ജെന്റിയാനാസി
ദേവത (ചലച്ചിത്രം)
1965-ൽ പുറത്തിറങ്ങിയ മലയാളചലച്ചിത്രമാണ് ദേവത. തേജാഫിലിംസിന്റെ ബാനറിൽ രേവതി മേനോൻ നിർമിച്ച ചിത്രമാണിത്. തിരുമേനി പിക്ചേഴ്സിനു വിതരണാവകാശം ഉണ്ടായിരുന്ന ഈ ചിത്രം 1965 ജനുവരി 14-നു പ്രദർശശാലകളിൽ എത്തി.
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ
കരാര ദേശീയോദ്യാനം
കരാര ദേശീയോദ്യാനം, കോസ്റ്റാറിക്കയിലെ പസഫിക് തീരത്തിന് സമീപമുള്ള സെൻട്രൽ പസിഫിക് കൺസർവേഷൻ മേഖലയിലെ ഒരു ദേശീയോദ്യാനമാണ്. 1978 ഏപ്രിൽ 27 ന് ഒരു ജൈവ റിസർവ് എന്ന നിലയിൽ ഇതു സ്ഥാപിതമായെങ്കിലും 1990 ന് ശേഷം അതിൻറെ പ്രചാരം വർദ്ധിപ്പിച്ചതിനാൽ 1998 നവംബറിൽ ഇതൊരു ദേശീയോദ്യാനമായി നവീകരിക്കുവാൻ സർക്കാർ നിർബന്ധിതമായി.
കോസ്റ്റാറിക്കൻ തലസ്ഥാനമായ സാൻ ജോസിന് 30 മൈൽ പടിഞ്ഞാറും ബീച്ച് നഗരമായ ജാക്കോയ്ക്ക് 15 മൈൽ വടക്കായിട്ടുമാണ് ഈ ദേശീയോദ്യാനം സ്ഥിതിചെയ്യുന്നത്. ഒറോട്ടിന നഗരത്തിനു സമീപമുള്ള ടർകോലെസ് നദിയുടെ തടം ദേശീയോദ്യാനം സംരക്ഷിക്കുന്നു. ഈ ദേശീയോദ്യാനത്തിൻറെ സംരക്ഷണവലയത്തിൽ രാജ്യത്തെ ബാക്കിയായതും വന്യവുമായ സ്കാർലെറ്റ് മാക്കവുകളുടെ വലിയ കൂട്ടവും ഉൾപ്പെടുന്നു.
ജൈവവൈവിദ്ധ്യം
സമീപസ്ഥമായ മാനുവൽ ആന്റോണിയോ ദേശീയോദ്യാനത്തെ അപേക്ഷിച്ച് കൂടുതലായും പ്രാഥമിക മഴക്കാടുകളാണ് ഇവിടെയുള്ളത്. മാനുവൽ അൻറോണിയോ ദേശീയോദ്യാനത്തേക്കാൾ ഈർപ്പമുള്ള പ്രകൃതിയും ഇടതിങ്ങിവളരുന്ന മരങ്ങൾ, കൊതുകുകൾ മറ്റു പ്രാണികൾ എന്നിവയുടെ കൂടുതൽ ആധിക്യവുമുണ്ട്. ഈ പരിതഃസ്ഥിതികൾ ഇവിടെ നിരവധി പക്ഷികളുടെ വാസത്തിനു കാരണമാകുകയും പക്ഷിനിരീക്ഷകരുടെ ഒരു പറുദീസയായി മാറുവാൻ കാരണമാകുകയും ചെയ്തു.
അവലംബം
വർഗ്ഗം:കോസ്റ്റ റീക്കയിലെ ദേശീയോദ്യാനങ്ങൾ
പംപഭാരതം
ഏ ഡി 902 -ൽ ആന്ധ്രാ ദേശത്തു ജനിച്ച മഹാകവിയായ പംപൻ ആണ് പംപഭാരതത്തിന്റെ രചയിതാവ്. വ്യാസഭാരതത്തിന്റെ ചുവടുപിടിച്ചെഴുതിയ ഈ കൃതിയുടെ യഥാർത്ഥ നാമം വിക്രമാർജ്ജുന വിജയം എന്നാണ് .ഇതിലെ അദ്ധ്യായങ്ങളുടെ എണ്ണം പതിനാലാണ്. പ്രശസ്തമായൊരു ചമ്പുകാവ്യമായാണ് ഇതിന്റെ രചന. ഹസ്തിനപുരത്തിന്റെ സ്ഥാനം വെങ്കി ദേശത്തിനു കൊടുത്തിരിക്കുന്നു .വെങ്കി ദേശം അഥവാ വെങ്കിപ്പഴു ലോകത്തിലെ ഏറ്റവും സുന്ദരവും ശക്തവുമായ ദേശമായി പംപാകവി വർണ്ണിക്കുന്നു. അവിടത്തെ രാജാവായ അരികേസരി രണ്ടാമൻ ലോകത്തിൽ സമാനതകളില്ലാത്ത രാജാവത്രേ. അതുപോലെ മതങ്ങളിൽ ഉത്തമം ജൈന മതമാണെന്നും ജൈന ബ്രാഹ്മണൻ ലോകത്തിലെ മനുഷ്യരിൽ ശ്രഷ്ഠനാണെന്നും വർണ്ണനയുണ്ട് .കന്നഡയിലെ ആദികവിയായി പംപാകവിയെ കാണുന്നു. മഹാഭാരതത്തിന്റെ കന്നഡയിലെ ആദികാല വിവർത്തനമാണ് പംപഭാരതമെന്നു പറയാമെങ്കിലും വാസ്തവത്തിൽ വ്യാസഭാരതവുമായി ഒരുപാടൊരുപാട് വ്യത്യാസമുണ്ടിതിന്.
രചന
അർജ്ജുനന്റെ മഹത്ത്വങ്ങൾ കൊണ്ട് നിറച്ചിരിക്കുന്ന ഈ ഭാരതകൃതി കന്നഡ ഭാഷയിലാണ് രചിച്ചിരിക്കുന്നത്. മഹാകവി പംപന്റെ രണ്ടാമത്തെ കൃതിയാണിത്. അതുല്യ പരാക്രമിയായ മധ്യമപാണ്ഡവനായ അർജ്ജുനനെ കേന്ദ്രീകരിച്ചു വിക്രമാർജ്ജുനവിജയം എന്ന പേരിൽ ഭാരതകഥ ആഖ്യാനം ചെയ്തിരിക്കുന്നതാണ് പംപഭാരതം. കവിയുടെ ആശ്രയദാതാവായ അരികേസരി രണ്ടാമൻ രാജാവിനെ അർജ്ജുനനുമായി സമീകരിച്ചിരിക്കുന്നു. അരികേസരി രണ്ടാമൻ അത്യന്തം ശൂരനും പരാക്രമിയുമായിരുന്നു. ഇദ്ദേഹത്തിന്റെ കഥ വേമൂലവാഡയിലെ 927-ലെ ശിലാശാസനത്തിൽ പറഞ്ഞിരിക്കുന്നു. അരികേസരി രണ്ടാമന്റെ പൗത്രനായ അരികേസരി മൂന്നാമന്റെ പരഭരണി ശാസനത്തിൽ (AD 966) നിന്നും പംപന്റെ ഇളയ സഹോദരൻ ജിനവല്ലഭന്റെ ഗംഗാധര ശാസനത്തിൽ നിന്നും അരികേസരി രണ്ടാമനെപ്പറ്റി കൂടുതൽ വ്യക്തമാകും. ഈ അരികേസരി രണ്ടാമനാണ് അരികേസരി എന്ന അർജ്ജുനനായി പംപാകവി ചിത്രീകരിച്ചിരിക്കുന്നത്. അരികേസരി ചെറുപ്പം മുതലേ പല യുദ്ധങ്ങളിലും പങ്കെടുത്തു വിജയിച്ച പോരാളിയായിരുന്നു. അരികേസരി രാഷ്ട്രകൂട ചക്രവർത്തിയായ ഗോവിന്ദരാജനെ എതിർത്തു സാമന്തനായ വിനയാദിത്യന്‌ ആശ്രയമേകുകയും സംഘടിതമായ ശ്രമത്തിലൂടെ ദുർമ്മാർഗ്ഗിയായ ഗോവിന്ദരാജനെ സ്ഥാനഭ്രഷ്ടനാക്കുകയും ചെയ്തു. ആ സിംഹാസനത്തിൽ രാഷ്ട്രകൂടരിൽ പ്രസിദ്ധനായ കൃഷ്ണൻ മൂന്നാമനെ അവരോധിച്ചു.
പംപാകവിയും പംപഭാരതവും
വീരനായ അരികേസരിയെ ഉറ്റ ചങ്ങാതിയാക്കിയ പംപാകവി, ഒരു കവിയെന്നതിലുപരി നല്ലൊരു ആയുധാഭ്യാസിയുമായിരുന്നു. അരികേസരിയോട് സൗഹൃദത്തിനുമുപരിയായി ഒരുതരം ആരാധനയായിരുന്നു പംപന്. അതുകൊണ്ടാണ് അരികേസരിയെ അർജ്ജുനനായിത്തന്നെ ചിത്രീകരിച്ചിരിക്കുന്നത്. കുരുക്ഷേത്രയുദ്ധഭൂമിയിൽ യുദ്ധം പൊടിപൊടിക്കുന്ന കാലത്ത് ധർമ്മപുത്രർ കർണ്ണന്റെ ബാണത്താൽ മുറിവേറ്റ് അവശനായി കൂടാരത്തിലേക്കു തിരിച്ചു പോവുകയുണ്ടായല്ലോ. ആ സമയത്തു അവിടെ കയറിവന്ന അർജ്ജുനനോട് ധർമ്മപുത്രർ കയർക്കുന്നുണ്ട്. അപ്പോൾ അർജ്ജുനൻ കൊടുക്കുന്ന മറുപടിയെ പംപാകവി സ്വന്തം വാക്യങ്ങളിൽ ഇങ്ങനെ പറയുന്നു. " നരസിംഹ രാജാവിന്റെ പുത്രനായിപ്പിറന്ന് ജാക്കമ്മയുടെ മകനായി ജീവിച്ച അരികേസരിയെന്നു പ്രശസ്തനായ എന്നോട് തുല്യനായി ആരുണ്ട് ? ". ഇതിൽ നിന്നും അർജ്ജുനനെയും അരികേസരിയേയും എത്രമാത്രം സമീകരിച്ചിരിക്കുന്നുവെന്നു നോക്കുക. അരികേസരിയുടെ മാതാവ് ജാക്കമ്മയായിരുന്നു.
പംപ ഭാരതത്തിൽ അവസാനം രാജാവായ യുധിഷ്ഠിരൻ അർജ്ജുനനെ രാജാവായി വാഴിക്കുന്നുണ്ട്. എന്നാൽ വ്യാസഭാരതം ഇതിനെ ശെരി വയ്ക്കുന്നില്ല. അരികേസരി രാജാവിനെ പ്രതീകവൽക്കരിക്കാനായി പംപഭാരതം രചിച്ചപ്പോൾ അതിൽ അർജ്ജുനന്റെ സ്ഥാനത്താണ് അരികേസരിയെ അവരോധിച്ചതു. അതുകൊണ്ടാണ് അർജ്ജുനനെ പംപാകവി രാജാവാക്കിയത്. അരികേസരിയായ അർജ്ജുനന്റെ മഹത്ത്വങ്ങളെ പംപാകവി അറുപതോളം ശ്ളോകങ്ങളിൽ വർണ്ണിക്കുന്നുണ്ട്. ഉദാത്ത നാരായണൻ, പ്രചണ്ഡ മാർത്താണ്ഡൻ , അകളങ്ക രാമൻ , വിദ്വിഷ്ഠ വിദ്രാവണൻ , ഗജാഗമ രജപുത്രൻ തുടങ്ങിയ ഇവയിൽ ചിലതാണ്. ഇവയൊക്കെ 900 ഏ ഡി യിൽ ജീവിച്ചിരുന്ന അരികേസരി മന്നന്റെ വിളിപ്പേരുകളായിരുന്നു.
വാസ്തവത്തിൽ പംപഭാരതം ഒരു മഹാഭാരത വിവർത്തനമേയല്ല. മറിച്ച്, അരികേസരി രാജാവിന്റെ കൊട്ടാരത്തിലെ ആസ്ഥാനകവിയായ പംപൻ രാജാവിനെ പ്രകീർത്തിക്കാനായി എഴുതിയ ഒരു കൃതിയാണ്. വ്യാസഭാരതത്തെ തന്നിഷ്ടം പോലെ വളച്ചൊടിക്കാൻ ആർക്കും അധികാരമില്ല. പക്ഷെ, അക്കാലത്തെ അതിപ്രസിദ്ധനായ രാഷ്ട്രകൂട രാജാവിന്റെ അടുത്ത ആളായിരുന്ന പമ്പാകവിക്ക്‌ അതിനു സാധിച്ചത് അധികാരബലം വച്ചും എതിർത്തു ചോദിക്കാൻ ആരുമില്ലാത്തതു കൊണ്ടുമാണ്. കർണ്ണനെക്കുറിച്ചും പംപഭാരതത്തിൽ ശക്തമായ വർണ്ണനയുണ്ട്. അർജ്ജുനനെക്കാളും ശ്രേഷ്ഠനായും, ദിവ്യാസ്ത്രങ്ങൾ ഉപയോഗിക്കാതെ തന്നെ അർജ്ജുനനോട് യുദ്ധം ചെയ്ത വീരനായും കർണ്ണനെ പറഞ്ഞിരിക്കുന്നു. മാതാവായ കുന്തിക്ക് നൽകിയ വാഗ്ദാനം കൊണ്ടാണ് കർണ്ണൻ ദിവ്യാസ്ത്രങ്ങൾ ഉപയോഗിക്കാത്തത്. വിനയകാസ്ത്രം കൊണ്ട് വൃഷസേനനെ അർജ്ജുനൻ എയ്തതായും, അവനെ മരണത്തിനു വിട്ടുകൊടുക്കാതെ അപ്സരസ്സുകൾ സ്വർഗ്ഗത്തേക്കു കൊണ്ടുപോയതായും പംപഭാരതത്തിൽ പറഞ്ഞിരിക്കുന്നു. ദുര്യോധനനെ അതീവ ദുഷ്ടനായും, എന്നാൽ ദുശ്ശാസ്സനനെ കുറെയൊക്കെ നല്ലവനായും പറഞ്ഞിരിക്കുന്നു.
രാഷ്ട്രകൂടരൊഴിച്ച് മറ്റുള്ളവരെല്ലാം അരികേസരിയെ വലിയൊരു അക്രമിയും, അഹന്ത നിറഞ്ഞ ഭരണാധികാരിയുമായി കണ്ടിരുന്നു. പംപാകവി അതെല്ലാം ഒഴിവാക്കി അദ്ദേഹത്തിൻറെ നല്ലവശങ്ങൾ മാത്രമാണ് എഴുതിയിരിക്കുന്നത്. യുദ്ധത്തിനിടയിൽ പറ്റിയ മുറിവേറ്റ ശരീരവുമായി ജീവിച്ചു വളരെയധികം യാതനയനുഭവിച്ചാണ് അരികേസരി മരിച്ചത്. ആ സമയത്തെല്ലാം പംപാകവി അദ്ദേഹത്തിൻറെ കൂടെയുണ്ടായിരുന്നു. ബ്രാഹ്മണനായി ജനിച്ച പംപാകവി പിന്നീട് ജൈന മതം സ്വീകരിച്ച് ജിനബ്രാഹ്മണനായി. ജൈനൻ സർവ്വ മതക്കാരിലും ശ്രേഷ്ഠനാണെന്നു പറയപ്പെടുന്നു.
പംപാകവിയെ അരികേസരി രാജാവ് വന്നു ബഹുമാനിച്ചു കൊട്ടാരത്തിലേക്കു കൂട്ടിക്കൊണ്ടു പോയി. അവിടെ അദ്ദേഹം പവിത്രമായ ഒരു ആസനം നൽകി പമ്പനെ ബഹുമാനിച്ചു. രാജാവിനോടൊപ്പം ഇരുന്നു പംപനും രാജ്യകാര്യങ്ങൾ നോക്കിയിരുന്നു. പംപഭാരതത്തിൽ അരികേസരി രണ്ടാമനെ അർജ്ജുനനുമായി സമീകരിച്ചു വളരെയേറെ പുകഴ്ത്തി എഴുതിയതിനാൽ രാജാവ് വളരെയേറെ പ്രീതനായി പമ്പനു വിശിഷ്‌ടമായ പല വസ്തുവകകളും സമ്പത്തും നൽകിയാദരിച്ചു. അതുകൊണ്ടു പംപാകവി പംപഭാരതത്തിൽ രാജാവിനെ വീണ്ടും പുകഴ്ത്തി ലോകൈക കല്പദ്രുമൻ എന്ന ഒരു വാചകം കൂടി എഴുതിച്ചേർത്തു. തുല്യതയില്ലാത്ത ദാനം കൊണ്ട് ശോഭിക്കുന്നവൻ എന്നാണു അതിന്റെ അർത്ഥം.
അവലംബം
വർഗ്ഗം:കന്നഡ സാഹിത്യം
മീശപ്പുലിമല
ഇടുക്കി ജില്ലയിലെ മൂന്നാറിൽ സ്ഥിതി ചെയ്യുന്ന ഒരു മലയാണ് മീശപ്പുലിമല. ആനമുടി കഴിഞ്ഞാൽ കേരളത്തിലെ (പശ്ചിമഘട്ടത്തിലെ) ഉയരം കൂടിയ രണ്ടാമത്തെ കൊടുമുടിയാണ് മീശപ്പുലിമല. മീശയുടെ രൂപത്തിലാണ് ഈ പർവ്വതനിര കാണപ്പെടുന്നത്ത്. ഉയരം 2640 m.
മൂന്നാറിൽ നിന്നും മാട്ടുപ്പെട്ടി വഴി അരുവിക്കാട് എസ്റ്റേറ്റ് കടന്നാൽ മീശപ്പുലിമലയിലേക്കുള്ള ബേസ്‌ക്യാമ്പിൽ എത്താം. മീശപ്പുലിമലയിലേക്കുള്ള   ട്രക്കിംഗ് കേരള വനം വികസന കോർപ്പറേഷൻ മുഖാന്തിരമാണ്  നടത്തുന്നത്. മീശപ്പുലിമലയിലേക്ക് അനധികൃത ട്രക്കിംഗ് അനുവദനീയമല്ല. നേപ്പാളിന്റെ ദേശീയ പുഷ്പവും  ഉത്തരാഖണ്ഡിന്റെയും   നാഗാലാൻഡിന്റെയും സംസ്ഥാന വൃക്ഷവുമായ  കാട്ടുപൂവരശ് (Rhododendron arboreum )  മീശപ്പുലിമലയിൽ ധാരാളമായി കാണപ്പെടുന്നു.ഇവിടുത്തെ ഒരു താഴ്‌വരക്ക്  റോഡോഡെൻട്രോൺ വാലി എന്നാണ് പേരുനൽകിയിരിക്കുന്നത്.ബേസ്‌ക്യാമ്പിൽ ടെന്റും അഞ്ചുകിലോമീറ്റർ അകലെ സമുദ്രനിരപ്പിൽനിന്നും 8000 അടി ഉയരെയുള്ള റോഡോവാലിയിലെ  റോഡോമാൻസിലിലും താമസസൗകര്യം ലഭ്യമാണ്. ഹൃദയതടാകം മീശപ്പുലിമലയിലുണ്ട്. https://www.kfdcecotourism.com/ ലഘുചിത്രം
പുറത്തേക്കുള്ള കണ്ണികൾ
വർഗ്ഗം:കേരളത്തിലെ കൊടുമുടികൾ വർഗ്ഗം:പശ്ചിമഘട്ടത്തിലെ പർവ്വതങ്ങൾ
ഫെനാക്കിസ്റ്റോസ്കോപ്പ്
ചലനാത്മക ദ്രാവക മിഥ്യാധാരണ സൃഷ്ടിച്ച ആദ്യത്തെ വ്യാപകമായ അനിമേഷൻ ഉപകരണമാണ് ഫെനാക്കിസ്റ്റോസ്കോപ്പ്. ഭാവിയിലെ ചലച്ചിത്രത്തിനും ചലച്ചിത്ര വ്യവസായത്തിനും വഴിയൊരുക്കിയ ചലിക്കുന്ന മാധ്യമ വിനോദത്തിന്റെ ആദ്യ രൂപങ്ങളിലൊന്നായിരുന്നു ഇത്. ഒരു GIF അനിമേഷൻ പോലെ, ഇതിന് തുടർച്ചയായി ഒരു ഹ്രസ്വ ലൂപ്പ് മാത്രമേ കാണിക്കാൻ കഴിയൂ.
പൂറം കണ്ണികൾ
വർഗ്ഗം:അനിമേഷന്റെ ചരിത്രം
ബെന്നി ബെഹനാൻ
2019 മുതൽ ചാലക്കുടിയിൽ നിന്നുള്ള ലോക്സഭാംഗവും മുൻ യു.ഡി.എഫ് കൺവീനറും (2018-2020) മുൻ എം.എൽ.എയുമാണ്  ബെന്നി ബെഹനാൻ  (ജനനം: 22 ഓഗസ്റ്റ് 1952). .
ജാക്കും അമരവിത്തും
ജാക്കും അമരവിത്തും ഇന്ന് പാശ്ചാത്യലോകം മുഴുവൻ വ്യാപകമായി അറിയപ്പെടുന്ന പതിനെട്ടാം നൂറ്റാണ്ടിലെ ഇംഗ്ലീഷ് നാടോടി കഥയാണ്.
ബെന്നി ബെഹനാൻ
ജീവിതരേഖ
എറണാകുളം ജില്ലയിലെ പെരുമ്പാവൂർ താലൂക്കിലെ വെങ്ങോല എന്ന ഗ്രാമത്തിൽ ഒ.തോമസിൻ്റെയും ചിന്നമ്മയുടേയും മകനായി 1952 ഓഗസ്റ്റ് 22 ന് ജനിച്ചു. ബിരുദമാണ് വിദ്യാഭ്യാസ യോഗ്യത.
അവലംബം
വർഗ്ഗം:പതിമൂന്നാം കേരള നിയമസഭാംഗങ്ങൾ
ജാക്കും അമരവിത്തും
കഥ
തങ്ങളുടെ വീട്ടിൽ നിന്ന്  പണ്ട് രാക്ഷസൻ തട്ടിയെടുത്ത പല  വിലിപിടിച്ച   വസ്തുക്കളും   ജാക്ക് ആ കോട്ടയിൽ കണ്ടത്തുന്നു. ബുദ്ധിമാനായ ജാക്ക് രാക്ഷസനെ പറ്റിച്ച്  അവയൊക്ക വീണ്ടെടുത്ത് വീട്ടിലെത്തിച്ച ശേഷം അമരവള്ളി മുറിച്ചു മാറ്റുന്നു. ജാക്കീനെ പിന്തുടരാൻ ശ്രമിച്ച    രാക്ഷസൻ  ഭൂമിയിലേക്കു വീണ് ജീവൻ വെടിയുന്നു.
അവലംബങ്ങൾ
വർഗ്ഗം:നാടോടിക്കഥകളുടെ ശേഖരം
ആസാദ് ബ്രിഗേഡ്
ഇന്ത്യൻ നാഷണൽ ആർമിയ്ക്ക് കീഴിലുണ്ടായിരുന്ന ഒരു യൂണിറ്റാണ് ആസാദ് ബ്രിഗേഡ് അഥവാ ഐ.എൻ.എയുടെ മൂന്നാം ഗറില്ലാ റെജിമെന്റ്. ആദ്യം ഒന്നാം ഐ.എൻ.എ.യുടെ ഭാഗമായ ആസാദ് ബ്രിഗേഡ്, തുടർന്ന് സുഭാഷ് ചന്ദ്ര ബോസിനു കീഴിൽ പുനരുജ്ജീവിപ്പിച്ച ശേഷം ഒന്നാം ഡിവിഷന്റെ ഭാഗമാവുകയും ചെയ്തു.
1943 ഫെബ്രുവരിയിൽ ഇന്ത്യൻ നാഷണൽ ആർമി തിരിച്ചു വന്നതിനു ശേഷം മൂന്നാം ഗറില്ലാ റെജിമെന്റ്, കേണൽ ഗുൽസാര സിങ്ങിന്റെ കീഴിലാവുകയുണ്ടായി. ഈ റെജിമെന്റിൽ മൂന്ന് ഇൻഫാൻട്രി ബറ്റാലിയനുകൾ ഉൾപ്പെട്ടിരുന്നു.
ഇന്ത്യൻ നാഷണൽ ആർമിയുടെ പ്രശസ്തമായ ഇംഫാൽ കാമ്പെയിനിൽ ആസാദ് ബ്രിഗേഡ് പങ്കെടുത്തിരുന്നു. ഈ സേന അപ്പർ ബർമ്മയിലെത്തി ജാപ്പനീസ് സൈന്യം ഇന്തോ - ബർമ്മ അതിർത്തിയിൽ നിന്നും കാബാ വാലിയിലൂടെ പിൻവാങ്ങുന്നതിനു മുൻപു വരെ അവരെ സംരക്ഷിക്കുകയും പിന്തുണക്കുകയും സഹായിക്കുകയും ചെയ്തിരുന്നു. പിന്നീട് 1944 -ൽ ഷാ നവാസ് ഖാന്റെ കീഴിലായി ബർമ കാമ്പെയിനിനെതിരായി ഇരാവഡ്ഡിയിൽ യുദ്ധം ചെയ്തു.
അവലംബം
വർഗ്ഗം:ഇന്ത്യൻ നാഷണൽ ആർമി വർഗ്ഗം:ഇന്ത്യൻ നാഷണൽ ആർമിയുടെ സൈനിക യൂണിറ്റുകളും രൂപകല്പനകളും
മൊഹമ്മദ് മൊസാഡെഗ്
ജനാധിപത്യ രീതിയിൽ തിരഞ്ഞെടുക്കപ്പെട്ട ഇറാന്റെ പ്രധാനമന്ത്രിയായിരുന്നു മൊഹമ്മദ് മൊസാഡെഗ് (16 June 1882 – 5 March 1967).
അവലംബം
<references group="lower-alpha"/>
വർഗ്ഗം:ഇറാന്റെ പ്രധാനമന്ത്രിമാർ‎
തേങ്ങാക്കള്ളൻ ഞണ്ട്
കള്ളൻ ഞണ്ട് (Robber Crab), കോക്കനട്ട് ക്രാബ് (Coconut crab) തുടങ്ങിയ പേരുകളിലറിയപ്പെടുന്ന കരപ്രദേശങ്ങളിൽ കാണപ്പെടുന്ന ഒരുതരം ഞണ്ടാണ് തേങ്ങാക്കള്ളൻ ഞണ്ട്(Palm Theif).
പുറത്തേയ്ക്കുള്ള കണ്ണി
വർഗ്ഗം:ഞണ്ടുകൾ വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
സിക്കന്ദർ ലോധി
1489 നും 1517 നുമിടയിൽ ഡൽഹി സുൽത്താനായിരുന്നു സിക്കന്ദർ ലോധി. ലോധി രാജ വംശത്തിലെ രണ്ടാമനായിരുന്നു. ലോധി രാജ വംശത്തിലെ വിജയിയും കാര്യ പ്രാപ്തിയുമുള്ള ഭരണാധിപനായിരുന്നു അദ്ദേഹം.
ജിവ ചിത്രം
സുൽത്താൻ ബഹ്‌ലുൽ ഖാന്റെയും ബീവി അമ്പ്ഹയുടെയും മകനാണ്. സിർഹിന്ദിലെ ഒരു ഹിന്ദു സ്വർണ്ണപ്പണിക്കാരന്റെ മകളായിരുന്നു സിർഹിന്ദ്. 1489 ജൂലൈ 17 നാണ് അദ്ദേഹം സുൽത്താനായത്. അബു അൽ മുസഫർ ഗാസി സുൽത്താൻ സിക്കന്ദർ ലോധി എന്നായിരുന്നു പൂർണ്ണ നാമം. അച്ചൻ പിൻഗാമിയായി സിക്കന്ദർ ലോധിയെയാണ് നിയമിച്ചതെങ്കിലും, അദ്ദേഹത്തിന്റെ മൂത്ത സഹോദരനും ജാൺപൂരിലെ വൈസ്രോയിയുമായിരുന്ന ബാർബാക്ക് ഷാ കിരീടത്തിനു അവകാശമുന്നയിച്ചത് പ്രശ്നങ്ങൾക്ക് കാരണമായി. എങ്കിലും വലിയൊരു രക്തച്ചൊരിച്ചിലില്ലാതെ അദ്ദേഹം തന്നെ അധികാരത്തിലെച്തുകയും സഹോദരനെ വൈസ്രോയിയായി തുടരാൻ അനുവദിക്കുകയും ചെയ്തു. അധികാര പരിധിയിൽ വ്യാപാരം പ്രോത്സാഹിപ്പിച്ച അദ്ദേഹം ഗ്വാളിയോറിലേക്കും ബീഹാറിലേക്കും ലോധി സാമ്രാജ്യം വ്യാപിപ്പിച്ചു. 1503ൽ ഇന്നത്തെ ആഗ്ര സിറ്റി കമ്മീഷൻ ചെയ്തു. അദ്ദേഹം പേർഷ്യന് ഭാഷയിൽ കവിതകളെഴുതിയിരുന്നു. ഗുൽറുഖി എന്നായിരുന്നു തൂലികാ നാമം. അക്കൗണ്ട് ഓഡിറ്റിങ്ങ് സംവിധാനം കൊണ്ട് വന്നത് അദ്ദേഹം ആയിരുന്നു. ഗാസ്-ഇ-സിക്കന്ദരി എന്ന പേരിൽ കൃഷി ഭൂമികൾ അളക്കാനുള്ള 32 ഡിജിറ്റ് സംവിധാനം കൊണ്ടു വന്നു. സിക്കന്ദർ ലോധി നല്ലൊരു പോരാളിയായിരുന്നു. ഡൽഹി സുൽത്താനേറ്റിന്റെ മാഹാത്മ്യം ഉയർത്തി.
മരണം
1517 ലാണ് അദ്ദേഹം മരിച്ചത്. ഡൽഹിയിലെ ലോധി ഗാർഡനിലാണ് ശവ കുടീരമുള്ളത്
അവലംബം
വർഗ്ഗം:ലോധി രാജവംശം വർഗ്ഗം:ദില്ലിയിലെ സുൽത്താന്മാർ
പ്രാഥമിക ശുശ്രൂഷ
അത്യാസന്ന നിലയിൽ ഉള്ള ഒരു രോഗിയെ വൈദ്യശ്രദ്ധയിൽ എത്തിക്കുന്നതിന് മുൻപേ നൽകേണ്ട പ്രാഥമിക ശുശ്രൂഷയാണ് പ്രാഥമിക ജീവൻ രക്ഷാ ശുശ്രൂഷ (പ്ര ജി ശു)(Basic Life Support) എന്ന് പറയുന്നത്. ഈ ശുശ്രൂഷ ചട്ടം രോഗിയെ വൈദ്യശ്രദ്ധയിൽ എത്തുന്നതിനു മുൻപുള്ള മരണത്തിൽനിന്നോ ഗുരുതര പരിണാമങ്ങളിൽനിന്നോ രക്ഷിക്കുന്നു. പ്ര ജി ശു വിൽ പരിശീലനം ലഭിച്ചിട്ടുള്ള ആർക്കും ഇത് നൽകാവുന്നതാണ് എന്ന് മാത്രമല്ല യാതൊരു പ്രത്യേക ചികിത്സ സജ്ജീകരണങ്ങളും ഇതിനു ആവശ്യവുമില്ല. ഹൃദയാഘാതം, മുങ്ങൽ(drowning), ശ്വാസതടസ്സം(chocking) മുതലായ പ്രശ്നങ്ങൾക്ക് വേണ്ട ശുശ്രൂഷ ചട്ടം പ്ര ജി ശു വിൽ ഉൾകൊള്ളിച്ചിരിക്കുന്നു. ചെറിയ ഒരു പരിശീലന പാഠ്യക്രമത്തിലൂടെ വൈദഗ്ദ്ധ്യം നേടാവുന്ന ഒരു ശുശ്രൂഷാ ക്രമം ആണ് പ്ര ജി ശു.
വർഗ്ഗം:ചികിത്സാരീതികൾ
First aid
അമണ്ട എബെയ്
ഒരു നൈജീരിയൻ നടിയും പാർട്ട് ടൈം മോഡലുമാണ് അമണ്ട മൈക്ക്-എബെയ് (ജനനം: 30 ഏപ്രിൽ 1986). ക്ലിനിക് മാറ്റേഴ്സ്, സൂപ്പർ സ്റ്റോറി എന്നീ ചിത്രങ്ങളിലെ അഭിനയത്തിലൂടെയാണ് അവർ അറിയപ്പെടുന്നത്.
സ്വകാര്യ ജീവിതം
ഡെൽറ്റ സ്റ്റേറ്റിലെ അഗ്‌ബർ ഗോത്രത്തിൽ നിന്നുള്ളതാണ് എബെയ്. ബെൻസൺ ഐഡഹോസ സർവകലാശാലയിൽ നിന്ന് ഇന്റർനാഷണൽ സ്റ്റഡീസ്, ഡിപ്ലോമാസി എന്നിവയിൽ ബിരുദം നേടി. 2016-ൽ അവർ കാനഡയിൽ ഒരു മകനെ പ്രസവിച്ചു.
തുടക്കത്തിൽ തന്നെ സ്വന്തമായി കുട്ടികളുണ്ടാകണമെന്ന ആഗ്രഹമല്ല താൻ പ്രതീക്ഷിച്ചിരുന്നതെന്ന് എബെയ് ഒരു ഇൻസ്റ്റാഗ്രാം പോസ്റ്റിൽ വെളിപ്പെടുത്തിയതായി അതോറിറ്റി ദിനപത്രം വെളിപ്പെടുത്തി. എന്നാൽ അവർ തന്റെ മകനെ പ്രസവിച്ചതു മുതൽ അവരെ അനുഗ്രഹിച്ചതിന് ദൈവത്തെ അഭിനന്ദിക്കുന്നു. 2016-ൽ എബെയുടെ അമ്മ വീണ്ടും വിവാഹം കഴിച്ചു.
ഫിലിമോഗ്രാഫി
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1986-ൽ ജനിച്ചവർ
മിറിയം ഡിഫെൻസർ സാന്തിയാഗോ
thumb|250px|right|മിറിയം ഡിഫെൻസർ സാന്തിയാഗോ
ഫിനിപ്പീൻസിലെ ഒരു പൊതുപ്രവർത്തകയും, അഭിഭാഷകയുമാണ് മിറിയം ഡെഫെൻസർ സാന്തിയാഗോ(ജനനം: 15 ജൂൺ 1945). ഫിലിപ്പീൻ സർക്കാരിൽ, നീതിന്യായും, നിയനിർമ്മാണം, ഭരണം (Judiciary, Legislature and Executive) എന്നീ മൂന്നു മേഖലകളിലും അവർ പ്രവർത്തിച്ചിട്ടുണ്ട്. 1997-ൽ ഓസ്ത്രേലിയൻ മാസിക സാന്തിയാഗോയെ ലോകത്തിലെ ഏറ്റവും സ്വാധീനമുള്ള 100 വനിതകളിൽ ഒരാളായി എടുത്തുപറഞ്ഞു. പ്രമുഖ അഭിഭാഷകയായ സാന്തിയാഗോ 2012-ൽ അന്തരാഷ്ട്ര ക്രിമിനൽ കോടതിയിലെ ന്യായാധിപയായി തെരെഞ്ഞെടുക്കപ്പെട്ടു. ഫിലിപ്പീൻസിൽ നിന്നും വികസ്വരഏഷ്യൻ രാജ്യങ്ങളെമ്പാടു നിന്നും ആ പദവിയിലെത്തിയ ആദ്യവ്യക്തിയാണവർ. എങ്കിലും ആരോഗ്യപരമായ കാരണങ്ങളാൽ ജൂൺ 2014-ൽ അവർ ആ പദവി ഉപേക്ഷിച്ചു. താമസിയാതെ അവരുടെ ശ്വാസകോശത്തെ അർബ്ബുദം ബാധിച്ചിരിക്കുന്നതായി കണ്ടെത്തി.
സർക്കാർ സേവനത്തിനിടെ അഴിമതി നിർമ്മാർജ്ജനത്തിൽ വഹിച്ച പങ്കിന്റെ പേരിൽ 1988-ൽ അവർ റാമൊൻ മഗ്സാസേ പുരസ്കാരം നേടി. 1992-ൽ ഫിലിപ്പീൻസ് രാഷ്ട്രപതിസ്ഥാനത്തേക്ക് മത്സരിച്ച സാന്തിയാഗോ പരാജയപ്പെട്ടു. തെരെഞ്ഞെടുപ്പിലെ ക്രമക്കേടുകൾ മൂലമാണ് തനിക്കു രാഷ്ട്രപതി പദവിയിലെത്താൻ കഴിയാതിരുന്നതെന്നു വാദിച്ച അവർ ആ പരാജയം സമ്മതിച്ചില്ല. നിയമ-സാമൂഹ്യശാസ്ത്ര വിഷയങ്ങളിൽ പലഗ്രന്ഥങ്ങളും അവർ എഴുതിയിട്ടുണ്ട്. ഫിലിപ്പീൻസിലെ നിയമനിർമ്മാണസഭയുടെ ഉപരിമണ്ഡലമായ സെനറ്റിൽ മൂന്നു വട്ടം അംഗമായിരുന്ന അവർ ഇപ്പോഴും (2015 മാർച്ച്) ആ പദവിയിലാണ്. ഭരണഘടന, രാഷ്ട്രാന്തരനിയമം എന്നീ വിഷയങ്ങളിലെ ഒരു വിദഗ്ദ്ധയായി സാന്തിയാഗോ പരിഗണിക്കപ്പെടുന്നു.
അവലംബം
വർഗ്ഗം:ഫിലിപ്പീൻസിലെ ന്യായാധിപന്മാർ വർഗ്ഗം:21-ാം നൂറ്റാണ്ടിലെ വനിതാ രാഷ്ട്രീയക്കാർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:2016-ൽ മരിച്ചവർ വർഗ്ഗം:1945-ൽ ജനിച്ചവർ
അടൂർഭാസി ടെലിവിഷൻ പുരസ്കാരം
വർഷംതോറും കേരളത്തിലെ ടെലിവിഷനിൽ മികച്ച അവതാരകർക്കു നൽകുന്ന പുരസ്കാരമാണ് അടൂർഭാസി ടെലിവിഷൻ പുരസ്കാരം. 2016ലെ ഈ പുരസ്കാരം നേടിയത് പ്രശസ്ത ഡബ്ബിങ്ങ് ആർട്ടിസ്റ്റ് ആയ ഭാഗ്യലക്ഷ്മിയാണ്. കൈരളി ടിവിയിലെ സെൽഫി എന്ന പരിപാടിയാണ് പുരസ്കാരത്തിന് അവരെ അർഹയാക്കിയത്.
അവലംബം
വർഗ്ഗം:പുരസ്കാരങ്ങൾ
അലിഗോറി ഓഫ് വെർച്യു ആൻഡ് വൈസ് (ലോട്ടോ)
1505-ൽ ഇറ്റാലിയൻ നവോത്ഥാന ചിത്രകാരനായ ലോറെൻസോ ലോട്ടോ വരച്ച ചിത്രമാണ് ദി അലിഗോറി ഓഫ് വെർച്യു ആന്റ് വൈസ്. അമേരിക്കൻ ഐക്യനാടുകളിലെ വാഷിങ്ടൺ, ഡി.സി.യിലെ നാഷണൽ ഗാലറി ഓഫ് ആർട്ടിലാണ് ഈ ചിത്രം സൂക്ഷിച്ചിരിക്കുന്നത്.
ചരിത്രം
അക്കാലത്ത് ലോട്ടോയുടെ രക്ഷാധികാരിയായിരുന്ന ട്രെവിസോയിലെ ബിഷപ്പായിരുന്ന പോട്രയിറ്റ് ഓഫ്ബെർണാഡോ ഡി റോസിയുടെ പുറംചട്ടയായി ഈ പെയിന്റിംഗ് ആദ്യം സൃഷ്ടിച്ചു. ചായാചിത്രം പ്രദർശിപ്പിക്കുന്നതിനായി ഇത് തുറക്കുമ്പോൾ ലിഖിതം (അല്ലെഗറിയുടെ വിപരീതഭാഗത്ത്) വെളിപ്പെടുമായിരുന്നു: ഡി റോസി ട്രെവിസോയിൽ നിന്ന് ഓടിപ്പോയപ്പോൾ പെയിന്റിംഗ് പാർമയിലേക്ക് കൊണ്ടുവന്നു. അവിടെ അത് ഫാർനീസ് ശേഖരത്തിന്റെ ഭാഗമായിത്തീർന്നു. അതിൽ നിന്ന് 1803-ൽ വാങ്ങി; വ്യത്യസ്ത ഉടമസ്ഥരുടെ ഒരു പരമ്പരയ്ക്ക് ശേഷം, ഈ ചിത്രം 1935-ൽ അമേരിക്കയിൽ എത്തി. നാല് വർഷത്തിന് ശേഷം നിലവിലെ മ്യൂസിയത്തിലേക്ക് സംഭാവന ചെയ്തു.
പുറത്തേക്കുള്ള കണ്ണികൾ
വർഗ്ഗം:കുട്ടികളുടെ ചിത്രങ്ങൾ വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ചാറ്റ്ജിപിറ്റി
നൂതന സാങ്കേതിക വിദ്യയിലൂടെ ഡയലോഗുകൾ സൃഷ്‌ടിക്കാൻ ഉപയോഗിക്കുന്ന വളരെ ജനപ്രിയമായ എ.ഐ -അധിഷ്‌ഠിത പ്രോഗ്രാമാണ് ചാറ്റ് ജിപിടി. പരിശീലനം നൽകപ്പെട്ടതനുസരിച്ച് പ്രവർത്തിക്കുന്ന ജനറേറ്റീവ് പ്രീ-ട്രെയിൻഡ് ട്രാൻസ്ഫോർമർ എന്ന് വിളിക്കപ്പെടുന്ന ഒരു ചാറ്റ്ബോട്ടാണിത്. ഓപ്പൺ എ ഐ എന്ന ഐ ടി കമ്പനിയാണ് ഇതിൻ്റെ സ്ഥാപകർ. ഇത് ഓപ്പൺ എ ഐയുടെ ജിപിടി-3.5, ജിപിടി-4 കുടുംബങ്ങളിൽ പെട്ട ലാർജ് ലാ൦ഗ്വേജ് മോഡലുകൾ (LLMs) ഉപയോഗിച്ചാണ് നിർമ്മിച്ചിരിക്കുന്നത്, കൂടാതെ മികച്ച മേൽനോട്ടത്തോടെയും റീ എൻഫോഴ്സ്മെന്റ് ലേണിംഗ് സാങ്കേതിക വിദ്യകൾ ഉപയോഗിച്ച് നന്നായി ട്യൂൺ ചെയ്തിരിക്കുന്നു (ട്രാൻസ്ഫർ ലേണിംഗ് എന്ന മെഷീൻ ലേണിംഗ് സംവിധാനം ഉപയോഗപ്പെടുത്തിയിരിക്കുന്നു).
ചാറ്റ് ജിപിറ്റി ഒരു പ്രോട്ടോടൈപ്പായി 2022 നവംബർ 30-ന് സമാരംഭിച്ചു. വിജ്ഞാനത്തിന്റെ വിവിധ മേഖലകളിലുടനീളം അതിന്റെ വിശദവും പെട്ടന്നുള്ളതുമായ പ്രതികരണങ്ങൾ മൂലവും, അതിന്റെ വ്യക്തമായ ഉത്തരങ്ങൾ മൂലവും ഇത് ശ്രദ്ധ നേടി. എന്നിരുന്നാലും, പല സമയത്തും അതിന്റെ കൃത്യത ഇല്ലായ്മ ഒരു പ്രധാന പോരായ്മയായി തിരിച്ചറിഞ്ഞിട്ടുണ്ട്. ചാറ്റ്ജിപിറ്റി പുറത്തിറക്കിയതിന് ശേഷം, ഓപ്പൺഎഐ(OpenAI)-യുടെ മൂല്യം 2023-ൽ 29 ബില്ല്യൺ യുഎസ് ഡോളറാണ് ഇതിന്റെ മൂല്ല്യം.
ചാറ്റ്ജിപിറ്റി യുടെ യഥാർത്ഥ റിലീസ് ജിപിടി-3.5 അടിസ്ഥാനമാക്കിയുള്ളതാണ്. ഏറ്റവും പുതിയ ഓപ്പൺഎഐ മോഡലായ ജിപിടി-4 അടിസ്ഥാനമാക്കിയുള്ള ഒരു പതിപ്പ് 2023 മാർച്ച് 14-ന് പുറത്തിറങ്ങി, ചുരുക്കം ചില പണമടച്ചുള്ള വരിക്കാർക്ക് മാത്രമാണ് ഇത് ലഭ്യമായിട്ടുള്ളത്.
പരിശീലനം
ഭാഷാ മോഡലുകളിൽ പെട്ട ജനറേറ്റീവ് പ്രീ-ട്രെയിൻഡ് ട്രാൻസ്ഫോർമർ (GPT) കുടുംബത്തിലെ അംഗമാണ് ചാറ്റ്ജിപിറ്റി. "ജിപിടി-3.5" എന്നറിയപ്പെടുന്ന ഓപ്പൺഎഐയുടെ മെച്ചപ്പെടുത്തിയ ജിപിടി-3 പതിപ്പിൽ ഇത് നന്നായി ട്യൂൺ ചെയ്യപ്പെട്ടു (ട്രാൻസ്ഫർ ലേണിംഗ് എന്ന മെഷീൻ ലേണിംഗ് സംവിധാനം ഉപയോഗപ്പെടുത്തിയിരിക്കുന്നു ).
പ്രസീത മേനോൻ
ജീവിതരേഖ
2007 മുതൽ ദുബായിലെ എം.ഇ.സി.എസ്.ഇ. എന്ന കമ്പനിയിലെ നിയമജ്ഞയായി ജോലി ചെയ്തു, അതിനു ശേഷം ആർ. ആർ. ഡോണെല്ലി എന്ന കമ്പനിയിൽ 3 വർഷക്കാലം നിയമം അപ്രഗ്രഥിക്കുന്ന ജോലിയിൽ എർപ്പെട്ടു. 2001 ൽ സ്വന്തമായ നിയമസ്ഥാപനം ആരംഭിച്ചു. കോർപ്പറേറ്റ് നിയമപ്രശ്നങ്ങൾക്ക് പരിഹാരമാണ് ഈ കമ്പനിയിലൂടെ പ്രസീത പ്രധാനമായും നടത്തിവരുന്നത്.
സിനിമരംഗത്ത്
സിനിമാ രംഗത്ത് അന്ന് സജീവമായിരുന്ന കാർത്തിക പ്രസീതയുടെ ബന്ധുവായിരുന്നു. കാർത്തികയുടെ പ്രോത്സാഹനം കൊണ്ട്, മൂന്നാം മുറ എന്ന സിനിമയിൽ ബാലതാരമായി വേഷമണിഞ്ഞു. വൈശാലി സിനിമയുടെ നൂറാം ദിവസം സംബന്ധിച്ചു നടത്തിയ പരിപാടിയിൽ മിമിക്രി അവതരിപ്പിച്ച് പ്രേം നസീറിന്റെ അഭിനന്ദനങ്ങൾ പിടിച്ചു പറ്റുകയും പിന്നീട് നിരവധി സസ്റ്റേജുകളിൽ മിമിക്റി അവതരിപ്പിക്കുകയും ചെയ്തിത്തുണ്ട്.
ഇപ്പോൾ നിർമ്മാണ രംഗത്തും സംവിധാനത്തിലും പ്രസീത സജീവമാകുകയാണ്. പ്രസീതയുടെ പിആർജി ക്രിയേഷൻസ് എന്ന കമ്പനി കുക്കു പരമേശ്വരൻ പ്രധാന വേഷം ചെയ്യുന്ന ജനനി എന്ന ഹ്രസ്വചലച്ചിത്രം സംവിധാനം ചെയ്തു, നിർമ്മിച്ചു. ക്രോകോഡൈൽ ലവ് സ്റ്റോറി എന്ന ചിത്രത്തിലും പ്രസീത അഭിനയിച്ചിട്ടുണ്ട്.
റഫറൻസുകൾ
<References/>
വർഗ്ഗം:മലയാളചലച്ചിത്രനടിമാർ
കുമയൂൺ റെജിമെന്റ്
ഇന്ത്യൻ കരസേനയിലെ ഏറ്റവും വർണ്ണശബളമായ പോരാട്ട പശ്ചാത്തലമുള്ള സൈനിക റെജിമെന്റാണ് കുമയൂൺ റെജിമെന്റ് പതിനെട്ടാം നൂറ്റാണ്ടു മുതൽ സൈനിക രംഗത്ത് സാന്നിദ്ധ്യമുള്ള ഈ റെജിമെന്റ് രണ്ടു ലോക മഹായുദ്ധങ്ങളിൽ പങ്കെടുക്കുകയുമുണ്ടായി. പാരമ്പര്യമായി യുദ്ധം പരിചിതമായ കുമയൂൺ പ്രദേശങ്ങളിൽ നിന്നുള്ളവരാണ് ഈ റെജിമെന്റിലെ പ്രധാന സാന്നിദ്ധ്യം.
1945 ഒക്ടോബർ 27 നു പത്തൊൻപതാം റെജിമെന്റ് എന്നു നാമകരണം ചെയ്യപ്പെട്ടെങ്കിലും സ്വാതന്ത്ര്യ ലബ്ധിയ്ക്കു ശേഷം കുമയൂൺ റെജിമെന്റ് എന്നു വിളിയ്ക്കപ്പെട്ടു.
ബി.എസ്. കേശവൻ
സ്വതന്ത്ര ഭാരതത്തിലെ ഭാരതീയ ദേശീയ ഗ്രന്ഥശാലയുടെ ആദ്യലൈബ്രേറിയനുമായിരുന്നു ബെല്ലാരി ഷമണ്ണ കേശവൻ എന്ന '''ബി.എസ്. കേശവൻ (B. S. Kesavan)'''. 1958 ആഗസ്റ്റ് 15 ന്  ഇദ്ദേഹത്തിന്റെ നേതൃത്വത്തിൽ ഭാരതീയ ദേശീയ ഗ്രന്ഥ സൂചിയുടെ ആദ്യപതിപ്പ് പുറത്തിറങ്ങി. ഇദ്ദേഹമാണ് ഭാരതീയ ദേശീയ ഗ്രന്ഥ സൂചിയുടെ പിതാവ് എന്നറിയപ്പെടുന്നത്. ഇന്ത്യൻ നാഷണൽ സയിന്റിഫിക് ‍ഡോക്യുമെന്റേഷൻ സെന്ററിന്റെ (INSDOC)ആദ്യ അദ്ധ്യക്ഷനായിരുന്നു. 1960 ൽ പത്മശ്രീ പുരസ്കാരം ലഭിച്ചു.
കൂടുതൽ അറിവിന്
വർഗ്ഗം:1909-ൽ ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഗ്രന്ഥാലയശാസ്ത്രം വർഗ്ഗം:ലൈബ്രേറിയന്മാർ
എക്സ്കർഷൻ
വിനോദം, വിദ്യാഭ്യാസം പോലെയുള്ള കാര്യങ്ങൾക്കായി ആളുകൾ നടത്തുന്ന ചെറു യാത്രയാണ് എക്സ്കർഷൻ എന്ന് അറിയപ്പെടുന്നത്.
ഇത്തരത്തിലുള്ള ബിസിനസിനെ ആകർഷിക്കുന്നതിനായി പൊതുഗതാഗത കമ്പനികൾ കുറഞ്ഞ വിലയ്ക്ക് എക്സ്കർഷൻ ടിക്കറ്റുകൾ നൽകാറുണ്ട്. ഈ ടിക്കറ്റുകൾ മിക്കപ്പോഴും ബന്ധപ്പെട്ട സ്ഥലത്തിന്റെ ഓഫ്‌-പീക്ക് ദിവസങ്ങളിലേക്കോ സമയങ്ങളിലേക്കോ മാത്രമായി പരിമിതപ്പെടുത്തിയിരിക്കുന്നു.
വിദ്യാഭ്യാസത്തിനായോ പ്രകൃതി പ്രതിഭാസങ്ങളുടെ നിരീക്ഷണത്തിനായോ ഉള്ള ഹ്രസ്വ യാത്രകളെ സ്റ്റഡി ടൂറുകൾ അല്ലെങ്കിൽ ഫീൽഡ് ട്രിപ്പുകൾ എന്ന് വിളിക്കുന്നു. സ്റ്റഡി ടൂറുകൾ പലപ്പോഴും ക്ലാസുകളുടെ ഭാഗമായ പാഠ്യേതര പ്രവർത്തിയായി നടത്തുന്ന ഒന്നാണ്.
ഔപചാരിക യുദ്ധ പ്രഖ്യാപനം കൂടാതെ വിദേശ പ്രദേശത്തേക്കുള്ള ഹ്രസ്വ സൈനിക നീക്കങ്ങൾ വിശേഷിപ്പിക്കാനും എക്സ്കർഷൻ എന്ന പദം ഉപയോഗിക്കുന്നുണ്ട്.
അവലംബം
വർഗ്ഗം:വിനോദസഞ്ചാരത്തിന്റെ തരങ്ങൾ
ഫിക്‌ഷന്റെ അവതാരലീലകൾ
അവലംബം
വർഗ്ഗം:കെ.പി. അപ്പന്റെ പുസ്തകങ്ങൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
മഡോണ ആന്റ് ചൈൽഡ് വിത് സെന്റ് സെബാസ്റ്റ്യൻ ആന്റ് സെന്റ് വിൻസെന്റ് ഫെറെർ
വലതുവശത്തുള്ള വിശുദ്ധനെ കൃത്യമായി തിരിച്ചറിഞ്ഞിട്ടില്ല. സെന്റ് തോമസ് അക്വിനാസ് അല്ലെങ്കിൽ സെന്റ് വിൻസെന്റ് ഫെറർ ആണോ എന്നതിന് പരമ്പരാഗതമായ ലക്ഷണങ്ങളും കുറവാണ്. ആൻഡ്രിയാസ്, നെർഗോമെൻസിസ്. ഡിസിപുലസ് IOVA.BELINI.P.XIT, തീയതി MCCCCCVI എന്ന് ചിത്രത്തിൽ മഡോണയുടെ മാർബിൾ സിംഹാസനത്തിന്റെ അടിയിൽ ഒപ്പിട്ടിരിക്കുന്നു. ഒപ്പിന് തൊട്ടുചേർന്ന് ഒരു ഈന്തപ്പന ശാഖയും ഒലിവ് ശാഖയും റിബൺ കൊണ്ട് ബന്ധിച്ചിരിക്കുന്നു. കലാകാരന്റെ തന്നെ ചിത്രമായ സെന്റ് ജോൺ ദി ബാപ്റ്റിസ്റ്റ് വിത് ഫോർ സെയിന്റ്സ് (ചർച്ച് ഓഫ് സാന്റോ സ്പിരിറ്റോ, ബെർഗാമോ)ൽ ഈ ചിഹ്നം ദൃശ്യമാണ്. സിംഹാസനത്തിന്റെ അടിത്തട്ടിൽ ഒരു ചിഹ്നമുണ്ട്, ഒരുപക്ഷേ YHS (സിയീനയിലെ ബെർണാർഡിനോയുടെ ട്രൈഗ്രാം) അല്ലെങ്കിൽ VHS.(Virgini Hominum Servatrici or To the Virgin, Servant of Mankind).
ഗ്രന്ഥസൂചിക
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
പട്ടാമ്പി താലൂക്ക്
പാലക്കാട് ജില്ലയിലെ ഒരു താലൂക്കാണു പട്ടാമ്പി താലൂക്ക്. തൃത്താല നിയോജകമണ്ഡലത്തിലെ ചാലിശ്ശേരി, നാഗലശ്ശേരി , തൃത്താല , കപ്പൂർ , പട്ടിത്തറ , തിരുമിറ്റക്കോട് , ആനക്കര , പരുതൂർ എന്നീ പഞ്ചായത്തുകളും പട്ടാമ്പി നിയോജകമണ്ഡലത്തിലെ തിരുവേഗപ്പുറ , വിളയൂർ , കൊപ്പം , ഓങ്ങല്ലൂർ , കുലുക്കല്ലൂർ  , മുതുതല , വല്ലപ്പുഴ എന്നീ പഞ്ചായത്തുകളും പട്ടാമ്പി നഗരസഭയും ചേർന്നതാണു പട്ടാമ്പി താലൂക്ക്. 2013 ഡിസംബർ 23-നാണു ഈ താലൂക്ക് നിലവിൽ വന്നത്.
രൂപീകരണം
പട്ടാമ്പി താലൂക്ക് രൂപീകരിക്കണമെന്ന് ആവശ്യത്തിനു വർഷങ്ങളുടെ പഴക്കമുണ്ട്. പഴയ മദ്രാസ് സംസ്ഥാനത്തിലെ മലബാർ ജില്ലയിൽ ഉൾപ്പെടുന്ന വള്ളുവനാട്‌ താലൂക്ക്‌ വിഭജിച്ച്‌ പട്ടാമ്പി ആസ്‌ഥാനമായി താലൂക്ക്‌ രൂപീകരിക്കണമെന്ന ആവശ്യമാണ്‌ ആദ്യകാലത്ത്‌ ഉയർന്നുവന്നത്‌. ഈ ആവശ്യം 1955 മുതൽ 1957-വരെ പട്ടാമ്പിയെ നിയമസഭയിൽ പ്രതിനിധീകരിച്ചിരുന്ന ഇ.പി. ഗോപാലൻ സഭയിൽ അവതരിപ്പിച്ചിരുന്നു. 1969-ൽ മണ്ണാർക്കാട് താലൂക്ക് നിലവിൽ വന്നതോടെയാണ് ഒറ്റപ്പാലം താലൂക്ക് വിഭജിച്ച് പട്ടാമ്പി താലൂക്ക് രൂപവത്കരിക്കണമെന്ന ആവശ്യം ശക്തമായത്. അക്കാലത്ത് പട്ടാമ്പിയെ പ്രതിനിധീകരിച്ച് നിയമസഭയിലെത്തിയത് ഇ.എം.എസ്. ആയിരുന്നു. ആവശ്യം പരിഗണിച്ചെങ്കിലും പിന്നീട് വളരെ പെട്ടെന്നു തന്നെ മറ്റു ചില കാരണങ്ങളാൽ ഇ.എം.എസ്. മന്ത്രിസഭ രാജിവെച്ചതിനാൽ ഈ നിർദ്ദേശം പ്രാവർത്തികമായില്ല. പിന്നീട് താലൂക്ക് രൂപീകരിക്കണമെന്ന് ആവശ്യമുന്നയിച്ച് നിരവധി പ്രക്ഷോഭങ്ങൾ പട്ടാമ്പിയിൽ നടന്നു. 1982-ൽ നടന്ന 72 മണിക്കൂർ നിരാഹാര സമരം, മണ്ഡലാടിസ്ഥാനത്തിൽ നടന്ന ബന്ദ്, അനുബന്ധ സമരങ്ങൾ എന്നിവയൊക്കെ താലൂക്ക് യാഥാർഥ്യമാക്കണമെന്നാവശ്യപ്പെട്ട് നടന്നിട്ടുണ്ട് നിയമസഭയിൽ പട്ടാമ്പി നിയോജകമണ്ഡലത്തെ പ്രതിനിധീകരിച്ച പ്രതിനിധികളായ ഇ.പി. ഗോപാലൻ (1955,1977), ഇ.എം.എസ്. ( 1960, 1965, 1967, 1971), എം.പി. ഗംഗാധരൻ (1980), ലീല ദാമോദര മേനോൻ (1987), കെ.ഇ. ഇസ്മായിൽ (1982, 1991,1996), എം.പി. താമി എന്നിവരെല്ലാം പട്ടാമ്പി താലൂക്കിനായി ശബ്ദമുയർത്തിയിരുന്നു. കെ.ഇ. ഇസ്മായിൽ റവന്യൂ മന്ത്രിയായിരുന്നപ്പോൾ പട്ടാമ്പി താലൂക്ക് രൂപീകരിച്ചെന്ന് സഭയിൽ പ്രഖ്യാപനമുണ്ടായെങ്കിലും യാഥാർത്ഥ്യമായില്ല. തുടർന്ന് 2001 മുതൽ 2016 വരെ പട്ടാമ്പിയെ നിയമസഭയിൽ പ്രതിനിധീകരിച്ച സി.പി. മുഹമ്മദിന്റെ ശ്രമഫലമായാണു പട്ടാമ്പി താലൂക്ക് 2013 ഡിസംബർ 23-നു രൂപീകരിക്കപ്പെട്ടത്.
അവലംബം
വർഗ്ഗം:പാലക്കാട് ജില്ലയിലെ താലൂക്കുകൾ
ടോക്കിയോ ബോയ്സ്
ഇന്ത്യൻ നാഷണൽ ആർമിയിലേക്ക് റിക്രൂട്ട് ചെയ്യപ്പെട്ട നാൽപ്പത്തഞ്ച് യുവാക്കൾ ഉൾപ്പെട്ട ഒരു സംഘമായിരുന്നു ടോക്കിയോ ബോയ്സ് അഥവാ ടോക്കിയോ കേഡറ്റ്സ്. ഇംപീരിയൽ ജാപ്പനീസ് സൈനിക അക്കാദമി അഥവാ ഇംപീരിയൽ ജാപ്പനീസ് സൈനിക വ്യോമസേന അക്കാദമിയിലേക്ക് ഫൈറ്റർ പൈലറ്റുമാർക്കായുള്ള പരിശീലനം നേടുന്നതിനായി 1944-ൽ ഈ സംഘത്തെ സുഭാഷ് ചന്ദ്ര ബോസ് ജപ്പാനിലേക്ക് അയക്കുകയുണ്ടായി. രണ്ടാം ലോകയുദ്ധത്തിൽ ജപ്പാൻ കീഴടങ്ങിയതിനു ശേഷം യുദ്ധത്തടവുകാരായി ഈ കേഡറ്റുകൾ പിടിക്കപ്പെട്ടെങ്കിലും, 1946-ൽ നടന്ന ഐ.എൻ.എ ട്രയൽസിന്റെ അവസാനത്തോടെ ഇവരെ ജയിലിൽ നിന്നും വിട്ടയയ്ക്കുകയുണ്ടായി. ടോക്കിയോ ബോയ്സ് സംഘത്തിലെ അംഗങ്ങളിൽ പലരും പിന്നീട് ഇന്ത്യൻ സൈന്യത്തിലും ബർമ്മ നാവിക സേനയിലും പാകിസ്താൻ രാജ്യത്തിന്റെ സൈന്യത്തിലും പ്രധാനപ്പെട്ട സ്ഥാനങ്ങളിൽ എത്തപ്പെട്ടു. ചില കേഡറ്റുകൾ സൈന്യത്തിലെ ഏറ്റവും ഉയർന്ന പദവിയായ ജനറൽ ഓഫീസറായും പ്രവർത്തിക്കുകയുണ്ടായി.
പുറം കണ്ണികൾ
വർഗ്ഗം:ഇന്ത്യൻ നാഷണൽ ആർമി
അനിത ഷിയോരൻ
അനിത ഷിയോരൻ 1984 നവംബർ 24ന് ജനിച്ച വനിത ഗുസ്തിക്കാരിയാണ്.
ഹരിയാനയിലെ ഭിവാനി ജില്ലയിലെ ധൻ മഹു ഗ്രാമത്തിലെ ദിലീപ് സിംഗ് ഷെയരന്റേയും സന്തോഷ് ദേവിയുടേയും മകളാണ്. അവർ ഹരിയാന പോലീസിൽ ഇൻസ്പെക്ടാറാണ്.
അവലംബം
വർഗ്ഗം:ഇന്ത്യൻ ഗുസ്തി താരങ്ങൾ വർഗ്ഗം:1984-ൽ ജനിച്ചവർ വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
മാക്സിമ അക്കുന
പെറുവിയൻ ഉപജീവന കർഷകയും പരിസ്ഥിതി പ്രവർത്തകയുമാണ് മാക്സിമ അക്കുന. ന്യൂമോണ്ട് മൈനിംഗ് കോർപ്പറേഷനും ബ്യൂണവെൻ‌ചുറയും (ഖനന കമ്പനി) കോംഗാ ഖനിയിൽ വർഷങ്ങളായി നടത്തിയ അക്രമാസക്തമായ ഭീഷണിയ്ക്കെതിരെയുള്ള പോരാട്ടത്തിന് 2016 ലെ ഗോൾഡ്മാൻ പരിസ്ഥിതി സമ്മാനം അവർക്ക് ലഭിച്ചു.
ജീവിതരേഖ
പെറുവിലെ നെയ്ത്തുകാരിയും ഉപജീവന കർഷകയുമാണ് മാക്സിമ അക്കുന. പെറുവിലെ വടക്കൻ ഉയർന്ന പ്രദേശങ്ങളിലെ ഒരു വിദൂര പട്ടണത്തിൽ താമസിക്കുന്നു. 1994-ൽ സോജോചുക്കോ ജില്ലയിലെ ട്രാഗഡെറോ ഗ്രാൻഡെ, സെലെൻഡിൻ പ്രവിശ്യ, കജാമരാക്ക ഡിപ്പാർട്ട്മെന്റിൽ അക്കുനയും ഭർത്താവും 27 ഹെക്ടർ സ്ഥലം വാങ്ങി. കോംഗാ ഓപ്പൺ പിറ്റ് ഖനന പദ്ധതിയുടെ വികസനത്തിനായി നിർമ്മിച്ച യാനകോച്ച ഖനി പ്രവേശിക്കുന്ന നാല് തടാകങ്ങളിലൊന്നിലേക്കുള്ള പാതയിൽ നിന്ന് ഇവിടേയ്ക്ക് പ്രധാന പട്ടണമായ സെലെൻഡിൽ നിന്ന് മൂന്ന് മണിക്കൂർ യാത്രയുണ്ട്. 1997 ൽ പ്രാദേശിക സമൂഹത്തിൽ നിന്ന് അവരുടെ സ്വത്ത് വാങ്ങിയതായി ന്യൂമോണ്ട് മൈനിംഗ് കോർപ്പറേഷൻ 2015 ൽ പറയുകയുണ്ടായി.
2011 ൽ, അക്കുനയുടെ ചെറിയ പുല്ലുകൊണ്ടുള്ള ഭവനം നശിപ്പിക്കപ്പെട്ടു. 2011 മെയ് മാസത്തിൽ ആദ്യം യാനകോച്ച ഖനിയിൽ നിന്നുള്ള ഖനന എഞ്ചിനീയർമാരും സ്വകാര്യ സെക്യൂരിറ്റി ഗാർഡുകളും പോലീസ് ഉദ്യോഗസ്ഥരും അവരുടെ മൺകുടിൽ നശിപ്പിച്ചു. സോറോചുക്കോയിലെ പോലീസ് അവരുടെ മൊഴി എടുക്കാൻ വിസമ്മതിച്ചു. 2011 ഓഗസ്റ്റിൽ രണ്ടാം തവണയും അവരെയും മകളെയും അബോധാവസ്ഥയിൽ തല്ലിച്ചതച്ചപ്പോൾ ഭർത്താവ് സാക്ഷ്യം വഹിച്ചു. ഫോറൻസിക് ഫോട്ടോകളും വീഡിയോ ചിത്രങ്ങളും ഉപയോഗിച്ച് കുടുംബം സെലെൻഡിൻ ഡിസ്ട്രിക്റ്റ് അറ്റോർണിക്ക് റിപ്പോർട്ട് നൽകിയെങ്കിലും ഫലമുണ്ടായില്ല.
2012 ൽ കോംഗ ഓപ്പൺ പിറ്റ് ഖനിക്കെതിരായ പ്രതിഷേധം വ്യാപകമായി. ജൂലൈയിൽ അഞ്ച് പ്രതിഷേധക്കാർ കൊല്ലപ്പെട്ടു. ഒക്ടോബർ 21 ന് അക്കുന "തന്റെ ഭൂമിയിൽ തുടരാൻ പ്രതിഷേധക്കാരെ സ്വാഗതം ചെയ്തു". ഒരാഴ്ചയ്ക്ക് ശേഷം യാനാക്കോച്ച ഖനിയ്ക്ക് 200 സോൾ (ഏകദേശം 70 യുഎസ് ഡോളർ) നൽകാനും 30 ദിവസത്തിനുള്ളിൽ ഒഴിയാനും മൂന്ന് വർഷം തടവും (സസ്പെൻഷൻ) നിയമവിരുദ്ധമായി ചൂഷണം ചെയ്തതിന് അവരെ ശിക്ഷിക്കപ്പെട്ടു. 2012 ലും 2014 ലും അവരുടെ അപ്പീലുകൾ വിജയിച്ചില്ല. കോടതികൾ അന്യായക്കുടിയേറ്റത്തിന്റെ പ്രാഥമിക വിധി സ്ഥിരീകരിച്ചു.
ഓർഗനൈസേഷൻ ഓഫ് അമേരിക്കൻ സ്റ്റേറ്റ്സ് ന്റെ ഇന്റർ-അമേരിക്കൻ കമ്മീഷൻ ഓൺ ഹ്യൂമൺറൈറ്റ് (ഐ‌എ‌സി‌ആർ‌) 2014 മെയ് 5 ന് അക്കുന കുടുംബം ഉൾപ്പെടെ ക്യാമ്പെസിനോ കമ്മ്യൂണിറ്റികളുടെയും പട്രോളിംഗിന്റെയും 46 നേതാക്കളുടെ മുൻകരുതൽ നടപടികൾ സ്വീകരിക്കാൻ പെറുവിയൻ സർക്കാറിനോട് ആവശ്യപ്പെട്ടു.
2014 ഡിസംബറിൽ, അക്കുനയ്ക്കെതിരായ ക്രിമിനൽ കുറ്റങ്ങൾ സംബന്ധിച്ച ന്യൂമോണ്ടിന്റെ പരാതി തള്ളപ്പെട്ടു. 2015 ഫെബ്രുവരിയിൽ സുരക്ഷാ സേന അക്കുനയുടെ ആസൂത്രിതമായ വീടിന്റെ സൈറ്റിലെ കെട്ടിട അടിത്തറ നശിപ്പിച്ചു. പ്രതിഷേധം ലിമയിലേക്കും അന്താരാഷ്ട്ര തലത്തിലേക്കും വ്യാപിച്ചു. ആംനസ്റ്റി ഇന്റർനാഷണൽ അവരുടെ പ്രതിരോധത്തിൽ അണിനിരന്നു. ഇന്റർ-അമേരിക്കൻ കമ്മീഷൻ ഓൺ ഹ്യൂമൺറൈറ്റ് അക്കുനയ്ക്ക് സംരക്ഷണ നടപടികൾ അനുവദിച്ചുവെങ്കിലും സംസ്ഥാനം ഒരു നടപടിയും സ്വീകരിച്ചില്ല.
ബെർട്ട കാസെറസിന്റെ കൊലപാതകം അവളെ ബാധിച്ചിട്ടുണ്ടോ എന്ന് ചോദിച്ചപ്പോൾ അവൾ പറഞ്ഞു: "[...] ഇത് എനിക്ക് ഭയത്തിന് കാരണമല്ല - ഇത് യുദ്ധം നിർത്താനും പ്രതിരോധം നിർത്താനുമുള്ള ഒരു പ്രേരണയല്ല."
2016 ഏപ്രിൽ മുതൽ ന്യൂമോണ്ട് കോർപ്പറേഷൻ ഉടമസ്ഥാവകാശം അവകാശപ്പെടുന്നത് തുടർന്നുകൊണ്ട് പറഞ്ഞു "കുടുംബം അടുത്തിടെ ഉഴുതുമറിച്ച സ്ഥലത്ത് നട്ടുപിടിപ്പിച്ച് സൈറ്റിന്റെ കൈവശം വയ്ക്കുന്നു." 2016 സെപ്റ്റംബർ 18-ന്, ന്യൂമോണ്ടിലെ ജോലിയിൽ ഏർപ്പെട്ടിരുന്നതായി കരുതപ്പെടുന്ന ഗുണ്ടാസംഘങ്ങൾ അക്യൂനയെയും അവളുടെ പങ്കാളിയെയും അവരുടെ വീട്ടിൽ വെച്ച് ക്രൂരമായി ആക്രമിച്ചു.
സ്വകാര്യ ജീവിതം
5 അടിയിൽ താഴെ ഉയരമുള്ള അക്യുനയെ ബ്രൂക്ലിൻ പത്രപ്രവർത്തകൻ "ബഡാസ് മുത്തശ്ശി സ്റ്റാൻഡിംഗ് അപ്പ് ടു ബിഗ് മൈനിംഗ്" എന്നാണ് വിശേഷിപ്പിച്ചത്. സിറോ അലെഗ്രിയയുടെ "എൽ മുണ്ടോ എസ് ആഞ്ചോ വൈ അജെനോ" (ബ്രോഡ് ആന്റ് ഏലിയൻ ഈസ് ദ വേൾഡ്) എന്ന നോവലിലെ റോസെൻഡോ മാക്വിയുടെ കഥാപാത്രത്തിന് സമാനമായി ഒരു കാജമാർക്ക പത്രം അവളെ "ഡാമ ഡി ലാസ് ലഗുനാസ്" എന്ന് വിളിച്ചു.
ബൂത്തുപിടുത്തം
പ്രധാനമായും ഇന്ത്യയിൽ കണ്ടുവരുന്ന ഒരു തെരഞ്ഞെടുപ്പ് കുറ്റകൃത്യമാണ് ബൂത്തുപിടുത്തം. ഏതെങ്കിലും ഒരു പാർട്ടിയുടെ പ്രവർത്തകർ ഒരു പോളിങ് ബൂത്ത് പിടിച്ചെടുക്കുകയും തുടർന്ന് അവിടെയെത്തുന്ന എല്ലാ വോട്ടർമാരെയും കൊണ്ട് പ്രസ്തുത പാർട്ടിയുടെ സ്ഥാനാർത്ഥിക്ക് നിർബന്ധിച്ച് വോട്ടു ചെയ്യിക്കുന്ന പരിപാടിയാണ് ബൂത്തുപിടുത്തം. മറ്റു തെരെഞ്ഞെടുപ്പ് കുറ്റകൃത്യങ്ങളെ പോലെ ഇതും വോട്ടർമാരെ അടിച്ചമർത്തുന്ന പ്രവർത്തനമാണെങ്കിലും, ബൂത്തുപിടുത്തം പൊതുവേ പിടിക്കപ്പെടാറില്ല. ഇന്ത്യയിലാണ് ഈ പ്രവർത്തനം പൊതുവെ കാണപ്പെടാറുള്ളത്. ഇന്ത്യൻ തെരഞ്ഞെടുപ്പ് കമ്മീഷന്റെ നിയമപ്രകാരം ഓരോ ബൂത്തിലും ചുരുങ്ങിയത് രണ്ടു പാർട്ടികളുടെ പ്രതിനിധികളെങ്കിലും വേണം. എന്നാൽ മറ്റു പാർട്ടിക്കാരുടെ പ്രതിനിധികളെ ഭീഷണിപ്പെടുത്തിയോ മർദ്ദിച്ചോ പറഞ്ഞയച്ചതിനുശേഷമാണ് പൊതുവെ ബൂത്തുപിടുത്തം നടക്കാറുള്ളത്.
ക്രിയേറ്റീവ് കോമൺസ് അനുമതിപത്രം
പകർപ്പവകാശമുള്ള സൃഷ്ടികളുടെ സ്വതന്ത്രമായ വിനിയോഗം സാധ്യമാക്കുന്ന അനേകം പൊതുപകർപ്പവകാശ അനുമതിപത്രങ്ങളിൽ ഒന്നാണ് ക്രിയേറ്റീവ് കോമൺസ് അനുമതിപത്രം, Creative Commons (CC) license.
ഒരു സ്രഷ്ടാവ് തന്റെ സൃഷ്ടികൾ പൊതുജനം ഉപയോഗിക്കുകയോ വിതരണം ചെയ്യുകയോ അവയുപയോഗിച്ചു കൂടുതലായെന്തെങ്കിലും സൃഷ്ടിക്കുകയോ ചെയ്യുവാൻ ആഗ്രഹിക്കുന്നെങ്കിൽ  ഈ അനുമതിപത്രം ഉപയോഗിക്കാം. എന്നാൽ ഇത്തരം അനുമതിപത്രമില്ലാതെ പ്രസിദ്ധീകരിച്ച സൃഷ്ടികൾ സ്രഷ്ടാവിന്റെ അനുമതിയില്ലാതെ ഉപയോഗിക്കുന്നത് പകർപ്പവകാശനിയമത്തിന്റെ ലംഘനമാണ്. അവ നമുക്ക് കണ്ടാസ്വദിക്കാമെങ്കിലും ഒരുകാര്യത്തിനും ഉപയോഗിക്കാനാകില്ല. ഇതിനൊരു പരിഹാരമാണ് ക്രിയേറ്റീവ് കോമൺസ് പോലുള്ള പൊതുപകർപ്പവകാശ അനുമതിപത്രങ്ങൾ. ക്രിയേറ്റീവ് കോമൺസ് അനുമതിപത്രം സ്രഷ്ടാവിന്റേയും ഉപയോക്താവിന്റെയും അവകാശങ്ങൾ ഒരുപോലെ സംരക്ഷിക്കുന്നു. ഉപയോക്താവിന് വീണ്ടും സ്രഷ്ടാവിനെ സമീപിക്കേണ്ട ആവശ്യമില്ല. അനുമതിപത്രത്തിൽ പറഞ്ഞിരിക്കുന്ന നിബന്ധനകൾ പാലിക്കണമെന്നുമാത്രം. അതുകൊണ്ട് സ്രഷ്ടാവുമായി ബന്ധപ്പെടാൻ സാധ്യമല്ലെങ്കിലും സൃഷ്ടികൾ പാഴായിപ്പോവുകയില്ല.
വ്യത്യസ്തങ്ങളായ വ്യവസ്ഥകളോടുകൂടിയ നിരവധി അനുമതിപത്രങ്ങളുണ്ട്. ക്രിയേറ്റീവ് കോമൺസ് എന്ന ലാഭരഹിത സ്ഥാപനം 2002 ഡിസംബർ 16-ൽ ആണ് ആദ്യമായി ഈ അനുമതിപത്രങ്ങൾ പ്രസിദ്ധപ്പെടുത്തിയത്. അഞ്ചു പ്രാവശ്യം ഈ അനുപാതിപത്രങ്ങൾ പുതുക്കി പ്രസിദ്ധീകരിക്കുകയുണ്ടായി. വേർഷൻ 4.0 ആണ് ഏറ്റവും പുതിയത്.
ക്രിയേറ്റീവ് കോമൺസ് പ്രസിദ്ധീകരിക്കുന്ന നിരവധി അനുമതി പത്രങ്ങളിൽ CC BY, CC BY-SA, CC0 എന്നിവ തികച്ചും സ്വതന്ത്രം ആയി കണക്കാക്കപ്പെടുന്നു.
ഉപയോഗയുക്തമായ സൃഷ്ടികൾ
പകർപ്പവകാശനിയമത്തിന്റെ പരിധിയിൽ വരുന്ന സൃഷ്ടികൾക്ക് എല്ലാം  അനുമതിപത്രങ്ങൾ ഉപയോഗിക്കാം. പുസ്തകങ്ങൾ, നാടകങ്ങൾ, സിനിമകൾ, സംഗീതം, ലേഖനങ്ങൾ, ചിത്രങ്ങൾ, ബ്ലോഗുകൾ, വെബ്‌സൈറ്റുകൾ എന്നിവക്കെല്ലാം ഈ അനുമതി പത്രങ്ങൾ ഉപയോഗിക്കാം. സോഫ്ട്‍വെയറിനു ഇവയുടെ ഉപയോഗം പ്രോത്സാഹിപ്പിക്കുന്നില്ല.
ആട്രിബ്യൂഷൻ (BY)
CC0 ഒഴികെയുള്ള എല്ലാ അനുമതിപത്രങ്ങളും യഥാർത്ഥ സ്രഷ്ടാവിനെ സ്മരിക്കണമെന്ന് ആവശ്യപ്പെടുന്നു. അനുമതിപത്രത്തിലെ BY എന്ന പദം ഇതാണ് സൂചിപ്പിക്കുന്നത്. സൃഷ്ടിയുടെ പേര്, സ്രഷ്ടാവിന്റെ പേര് അഥവാ തൂലികാനാമം, ഉറവിടം, അനുമതിപത്രത്തിന്റെ പേര്, ഉറവിടത്തിൽ ഉള്ളതിൽനിന്നും എന്തെങ്കിലും മാറ്റങ്ങൾ വരുത്തിയിട്ടുണ്ടെങ്കിൽ അത് എന്നീകാര്യങ്ങൾ സൂചിപ്പിക്കുന്നത് ഇതിൽ ഉൾപ്പെടുന്നു.
പകർപ്പുപേക്ഷ (SA)
പകർപ്പവകാശനിയമത്തെ സമർത്ഥമായി ഉപയോഗിച്ചു കൊണ്ട് ഒരു സൃഷ്ടിയുടെ വിതരണവും പകർപ്പവകാശവും സൃഷ്ടിയിൽ മാറ്റം വരുത്തി ഉപയോഗിക്കാനുള്ള അവകാശവും അനുവദിക്കുന്നതോടൊപ്പം‌ മാറ്റം വരുത്തിയ സൃഷ്ടിയുടെ സൗജന്യവിതരണവും പകർപ്പവകാശവും ഉറപ്പു വരുത്തുന്ന ഒരു രീതിയാണ് പകർപ്പുപേക്ഷ. അനുമതിപത്രത്തിൽ ഈ വ്യവസ്ഥയുണ്ടെങ്കിൽ ഉപയോക്താവ് യഥാർത്ഥ സൃഷ്ടിയിൽ എന്തെങ്കിലും മാറ്റങ്ങൾ വരുത്തിയാൽ ആ മാറ്റങ്ങളും മറ്റുപയോക്താക്കൾക്കു പുനരുപയോഗിക്കാനുള്ള അവകാശം ഉണ്ടായിരിക്കും.
പുറം കണ്ണികൾ
വർഗ്ഗം:പകർപ്പവകാശ അനുമതിപത്രങ്ങൾ
അറോസ് മാകേൾ
സ്ലൊവേനിയയിൽ നിന്നുള്ള ഒരു ജൈവ കർഷകനും പരിസ്ഥിതി പ്രവർത്തകനുമാണ് അറോസ് മാകേൾ (ജനനം 04.07.1968). തന്റെ ഫാമിനടുത്ത് അപകടകരമായ മാലിന്യങ്ങൾ കത്തിച്ചുകൊണ്ടിരിക്കുന്ന സിമൻറ് ചൂള പ്രവർത്തിപ്പിക്കുന്ന കമ്പനിക്കെതിരെ നിയമപരമായ വെല്ലുവിളിക്ക് നേതൃത്വം നൽകിയതിന് ശേഷം 2017 ൽ ഗോൾഡ്മാൻ പരിസ്ഥിതി സമ്മാനം നേടി.
ജീവിതരേഖ
ട്രൂബോവ്‌ജെ പട്ടണത്തിനടുത്തുള്ള ഒരു കുന്നിൻ മുകളിലാണ് മാകേലിന്റെ കുടുംബത്തിൽ നിന്നുള്ള ഒരു ഫാം നിൽക്കുന്നത്. സമീപത്തുള്ള ഫാക്ടറികളിൽ നിന്നുള്ള വായു മലിനീകരണം ഈ പ്രദേശത്തെ ആളുകളെയും വന്യജീവികളെയും വളരെക്കാലമായി ബാധിച്ചിട്ടുണ്ട്. അക്കാലത്ത് മുത്തച്ഛന്റെ വകയായ ഫാമിലാണ് മാകേൾ വളർന്നത്. കുട്ടിക്കാലത്ത് ഫാമിൽ നിന്നുള്ള കൽക്കരി പൊടി മലിനീകരണത്തിന്റെ പ്രത്യാഘാതങ്ങൾ താൻ ഓർക്കുന്നുവെന്ന് അദ്ദേഹം പറഞ്ഞു. 23 വയസ്സുള്ളപ്പോൾ ഫാം പ്രവർത്തിപ്പിക്കാൻ തുടങ്ങിയ മാകേൾ വർദ്ധിച്ചുവരുന്ന വായു മലിനീകരണം വിളകളെ വളർത്തുന്നതിൽ നിന്ന് തടഞ്ഞതിനെത്തുടർന്ന് അദ്ദേഹത്തിന്റെ ഭൂമിയിൽ ആടുകളെ വളർത്താൻ സാധിക്കാതെയായി. മധ്യ സ്ലൊവേനിയയിൽ മാകേൾ താമസിച്ചിരുന്ന പ്രദേശത്തിന് വ്യാവസായിക പട്ടണങ്ങളിൽ നിന്നുള്ള മലിനീകരണത്തിൽ നിന്നുള്ള അന്തരീക്ഷ മലിനീകരണമുണ്ട്. ഈ പ്രദേശത്ത് ശരാശരി കാൻസർ നിരക്ക്, കുട്ടികൾക്കിടയിലെ ശ്വാസകോശ സംബന്ധമായ അസുഖങ്ങൾ എന്നിവയുണ്ട്. കൽക്കരിക്ക് പകരമായി മെഡിക്കൽ മാലിന്യങ്ങൾ, പഴയ ടയറുകൾ, മറ്റ് വ്യാവസായിക അവശിഷ്ടങ്ങൾ എന്നിവ പോലുള്ള ഊർജ്ജ സ്രോതസ്സുകൾ കത്തിക്കാൻ തയ്യാറായ കമ്പനികൾക്ക് യൂറോപ്യൻ യൂണിയൻ സമീപകാലത്ത് ആനുകൂല്യങ്ങൾ ഏർപ്പെടുത്തി. ഈ നയത്തിന്റെ ഫലമായി, ലഫാർജ് സിമൻറ് പോലുള്ള കമ്പനികൾ പുതിയ ഇന്ധനം ഉപയോഗിക്കുന്നതിന് പഴയ വ്യവസായ നിലയങ്ങൾ പുതുക്കാൻ തുടങ്ങി. 130 വർഷം പഴക്കമുള്ള സിമന്റ് പ്ലാന്റിൽ എണ്ണ ശുദ്ധീകരണത്തിന്റെ ഉപോൽപ്പന്നമായ പെറ്റ്കോക്ക് ലഫാർജ് കത്തിക്കാൻ തുടങ്ങി. സിമൻറ് ഉൽപാദനവും പെറ്റ്കോക്ക് കത്തുന്നതും വളരെ അറിയപ്പെടുന്ന മലിനീകരണ പ്രക്രിയകളാണ്.
ലഫാർജ് കമ്പനി വീണ്ടും തുറന്ന പ്ലാന്റിനടുത്താണ് മാകേലിന്റെ ഫാമിലി ഫാം നിൽക്കുന്നത്. എക്കോ ക്രോഗ് ("ഇക്കോ സർക്കിൾ" ) എന്ന പ്രാദേശിക പരിസ്ഥിതി ഗ്രൂപ്പിന്റെ പ്രസിഡന്റായ മാകേൾ അന്തരീക്ഷ മലിനീകരണത്തെക്കുറിച്ചുള്ള വിവരങ്ങൾ ശേഖരിക്കാൻ പ്രദേശവാസികളെ സംഘടിപ്പിച്ചു. അവർ ഇത് മാധ്യമങ്ങൾക്ക് മുന്നിൽ അവതരിപ്പിച്ചെങ്കിലും കാര്യമായ സ്വാധീനം ചെലുത്തിയില്ല. 2009 ൽ പ്ലാന്റിൽ അപകടകരമായ മാലിന്യങ്ങൾ കത്തിക്കാൻ പെർമിറ്റിനായി ലഫാർജ് അപേക്ഷിച്ചു. കോടതിയിൽ പെർമിറ്റിനെ ചോദ്യം ചെയ്യാൻ അനുവദിക്കുന്നതിനെ ബാധിക്കുമെന്ന് കമ്പനി പറഞ്ഞ മാകേലിന്റെ സ്വത്ത് മേഖലയ്ക്കുള്ളിൽ വന്നു. യൂറോപ്യൻ കമ്മീഷന് മുമ്പാകെ ഈ വെല്ലുവിളി നടത്താൻ നിയമപരമായി അനുമതിയുള്ള ഏക വ്യക്തി മാകേൾ ആയിരുന്നു. അവിടെ പ്രാദേശിക അധികാരികളിൽ നിന്ന് നിയമപോരാട്ടം നടന്നു. 2015 ൽ പട്ടണത്തിലെ താമസക്കാർക്ക് അനുകൂലമായി കമ്മീഷൻ വിധി പ്രസ്താവിച്ചു. പ്ലാന്റിൽ സിമൻറ് ഉത്പാദനം നിർത്താൻ ലഫാർജ് നിർബന്ധിതരായി. 2017 ൽ മാകേലിന് പരിസ്ഥിതി ആക്ടിവിസത്തിനുള്ള നൊബേൽ സമ്മാനം എന്ന് സ്ലൊവേനിയൻ മാധ്യമങ്ങളിൽ വിശേഷിപ്പിച്ച ഗോൾഡ്മാൻ പരിസ്ഥിതി സമ്മാനം ലഭിച്ചു. മാകേലിന്റെ നിയമപോരാട്ടം അയാളുടെ പങ്കാളിയിൽ നിന്ന് വേർപെടുത്താൻ കാരണമായി. തന്റെ പരിശ്രമം തന്റെ മൂന്ന് മക്കളെ "സമരം വിലമതിക്കുന്നതാണെന്ന്" പഠിപ്പിച്ചുവെന്ന് അദ്ദേഹം പറഞ്ഞു.
കുറിപ്പുകളും അവലംബങ്ങളും
വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ വർഗ്ഗം:സ്ലൊവേനിയൻ പരിസ്ഥിതി പ്രവർത്തകർ
ബംഗര മഞ്ചേശ്വരം
ബംഗര മഞ്ചേശ്വരം കാസറഗോഡ് ജില്ലയിൽ മഞ്ചേശ്വരം താലൂക്കിലെ ഒരു ഗ്രാമം ആകുന്നു.
സ്ഥാനം
ബംഗര മഞ്ചേശ്വരം
ജനസംഖ്യ
India census, ബംഗര മഞ്ചേശ്വരത്ത് 5636 ജനങ്ങളുണ്ട്. അതിൽ പുരുഷന്മാർ 49% വും സ്ത്രീകൾ 51% വും ആകുന്നു. ബംഗര മഞ്ചേശ്വരത്തെ സാക്ഷരതാ നിരക്ക് 74%, ഇത് ദേശീയ ശരാശരിയേക്കാൾ 59.5% കൂടുതലാണ്; ഇതിൽ 79% പുരുഷന്മാരും 67% സ്ത്രീകളും സാക്ഷരരാണ്. 13% ജനങ്ങൾ 6 വയസ്സിനു താഴെയുള്ളവരാകുന്നു.
ഗതാഗതം
പ്രാദേശിക റോഡുകൾ പ്രധാന പാതയായ ദേശീയപാത 66 (പഴയ ദേശീയപാത 17) ബന്ധിപ്പിച്ചിരിക്കുന്നു. ഉത്തരഭാഗത്ത് ഈ പാതയിലൂടെ മംഗലാപുരത്തെത്താം. തെക്കുഭാഗത്തേയ്ക്കു പോയാൽ പാലക്കാടെത്തും. അടുത്ത റെയിൽവേ സ്റ്റേഷൻ മഞ്ചേശ്വരം റെയിൽവേ സ്റ്റേഷൻ ആകുന്നു. മംഗലാപുരം- പാലക്കാട് റെയിൽവേ ലൈനിൽ ആണ് ഈ സ്റ്റേഷൻ. മംഗലാപുരത്താണ് അടുത്ത വിമാനത്താവളം സ്ഥിതിചെയ്യുന്നത്.
ഭാഷകൾ
ഈ സ്ഥലം ഒരു ബഹുഭാഷാപ്രദേശമാണ്. മലയാളവും കന്നഡയും ഔദ്യോഗികകാര്യങ്ങൾക്കും സ്കൂളുകളിൽ പഠനമാദ്ധ്യമമായും ഉപയോഗിക്കുന്നു. എന്നാൽ, തുളു, കൊങ്കണി, മറാത്തി, ബ്യാരി ഭാഷ എന്നിവ സംസാരഭാഷയായി മേൽപ്പറഞ്ഞ ഭാഷകളുടെ കൂടെ ഉപയോഗിച്ചുവരുന്നു. അന്യസംസ്ഥാന തൊഴിലാളികൾ തമിഴ്, ഹിന്ദി, ബംഗാളി എന്നിവ സംസാരിക്കുന്നു.
ഭരണം
മഞ്ചേശ്വരം അസ്സംബ്ലി നിയോജക മണ്ഡലത്തിലാണ് ഈ പ്രദേശം. കാസറഗോഡ് ലോകസഭാ നിയോജകമണ്ഡലത്തിലാണ് ഈ സ്ഥലം ഉൾപ്പെട്ടിരിക്കുന്നത്.
ഷീല എഫ്. ഇറാനി
മുൻകാലജീവിതം
1922 ജൂൺ 6 ന് ഉത്തരഖണ്ഡിലെ നൈനിറ്റാളിലാണ് ഷീല ജനിച്ചത്. ജോർജ്ജ് എഗ്ബെർട്ട്, ഉന മൗദ് ഫെർഗൂസൺ എന്നിവരായിരുന്നു ഷീലയുടെ മാതാപിതാക്കൾ. ബോംബെയിലെ (ഇപ്പോഴത്തെ മുംബൈ) സെന്റ് മാർഗരറ്റ് കോളേജിൽ നിന്ന് ഷീല ടീച്ചർ പരിശീലന കോഴ്സ് പൂർത്തിയാക്കി.
കരിയർ
1968 ൽ ഷീല ഇറാനി കർണാടക നിയമസഭയിലേക്ക് നാമനിർദ്ദേശം ചെയ്യപ്പെട്ടു. 1978 വരെ കർണ്ണാടക നിയമസഭയിൽ അംഗമായി തുടർന്നു. 1993 നും 1995 നും ഇടയിൽ ഷീല ഇറാനി മൈസൂർ സർവകലാശാലയുടെ സെനറ്റിൽ സേവനമനുഷ്ഠിച്ചു. 1995-ൽ, ആംഗ്ലോ-ഇന്ത്യക്കാർക്ക് സംവരണം ചെയ്ത സീറ്റുകളിലൊന്നിൽ ഷീല പത്താം ലോകസഭയിലേക്ക് നാമനിർദ്ദേശം ചെയ്യപ്പെട്ടു. ആൾ ഇന്ത്യ ആംഗ്ലോ-ഇന്ത്യൻ അസോസിയേഷന്റെ സീനിയർ വൈസ് പ്രസിഡന്റായിരുന്നു ഷീല ഇറാനി.
ചാമുണ്ഡി ചിൽഡ്രൻസ് ഹോമും അതിനോടനുബന്ധിച്ചുള്ള അനാഥാലയവും സ്ഥാപിച്ചത് ഷീല ഇറാനിയാണ്. 25 വർഷത്തോളം ചാമുണ്ഡി ചിൽഡ്രൻസ് ഹോമിന്റെ പ്രസിഡന്റായിരുന്നു ഷീല.
അവലംബങ്ങൾ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:ലോക്‌സഭയിലേക്ക് നാമനിർദേശം ചെയ്യപ്പെട്ടവർ വർഗ്ഗം:ഇന്ത്യൻ നഴ്സുമാർ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:ആംഗ്ലോ-ഇന്ത്യക്കാർ വർഗ്ഗം:2003-ൽ മരിച്ചവർ വർഗ്ഗം:1922-ൽ ജനിച്ചവർ
പോളിമർ കെമിസ്ട്രി
പോളിമർ, മാക്രോമോളിക്യൂൾ എന്നിവയുടെ രാസ സമന്വയം, ഘടന, രാസികവും ഭൗതികവുമായ സവിശേഷതകൾ എന്നിവ പ്രതിപാദിക്കുന്ന രസതന്ത്രവിഭാഗമാണ് പോളിമർ കെമിസ്ട്രി. പോളിമർ കെമിസ്ട്രിയിൽ ഉപയോഗിക്കുന്ന തത്വങ്ങളും രീതികളും ഓർഗാനിക് കെമിസ്ട്രി, അനലിറ്റിക്കൽ കെമിസ്ട്രി, ഫിസിക്കൽ കെമിസ്ട്രി തുടങ്ങിയ മറ്റ് രസതന്ത്ര ഉപവിഭാഗങ്ങൾക്കും ബാധകമാണ്. ലോഹങ്ങൾ, സെറാമിക്സ് മുതൽ ഡിഎൻഎ, മറ്റ് ജൈവ തന്മാത്രകൾ വരെ പല വസ്തുക്കൾക്കും പോളിമെറിക് ഘടനയുണ്ട്. എന്നിരുന്നാലും, പോളിമർ രസതന്ത്രം പൊതുവെ ഓർഗാനിക് തന്മാത്രകളുടെ ശൃംഖലകളേയാണ്   പരാമർശിക്കുന്നത്. സാധാരണയായി പ്ലാസ്റ്റിക്, റബ്ബർ എന്നിങ്ങനെ വിളിക്കപ്പെടുന്ന സിന്തറ്റിക് പോളിമറുകൾ വാണിജ്യ സാമഗ്രികളിലും നിത്യോപയോഗത്തിലെ ഉൽപ്പന്നങ്ങളിലും സർവ്വവ്യാപിയാണ്. പോളിമർ സയൻസ് അല്ലെങ്കിൽ നാനോ ടെക്നോളജി എന്നിവയുടെ വിശാലമായ മേഖലകളിലും പോളിമർ കെമിസ്ട്രി ഉൾപ്പെടുത്താം, ഇവ രണ്ടും പോളിമർ ഫിസിക്സ്, പോളിമർ എഞ്ചിനീയറിംഗ് എന്നിവ ഉൾക്കൊള്ളുന്നു.
ചരിത്രം
1777 -ൽ ഹെൻറി ബ്രാക്കോണോട്ടിന്റെ ഗവേഷണവും 1846 -ൽ ക്രിസ്ത്യൻ ഷോൺബീന്റെ ഗവേഷണവും നൈട്രോസെല്ലുലോസിന്റെ കണ്ടുപിടിത്തത്തിലേക്ക് നയിച്ചു, ഇത് കർപ്പൂരവുമായി പ്രവർത്തിക്കുമ്പോൾ സെല്ലുലോയ്ഡ് ഉത്പാദിപ്പിക്കപ്പെട്ടു. ഡൈഈഥൈൽ ഈതർ അല്ലെങ്കിൽ അസിറ്റോണിൽ ലയിക്കുമ്പോൾ, അത് കുഴമ്പു പരുവത്തിലുള്ള കൊളോഡിയൻ  ആയിത്തീരുന്നു. മുറിവുകൾ   വെച്ചുകെട്ടുന്നതിന്   അമേരിക്കൻ സിവിൽ യുദ്ധകാലത്ത്  ഇത് ഉപയോഗിച്ചിരുന്നു. 1865 ലാണ് സെല്ലുലോസ് അസറ്റേറ്റ് ആദ്യമായി തയ്യാറാക്കിയത്. 1834-1844 വർഷങ്ങളിൽ റബ്ബറിന്റെ ( പോളിഐസോപ്രീൻ ) ഗുണങ്ങൾ സൾഫർ ചേർത്ത് ചൂടാക്കുന്നതിലൂടെ വളരെയധികം മെച്ചപ്പെടുന്നതായി കണ്ടെത്തി. അങ്ങനെ വൾക്കനൈസേഷൻ പ്രക്രിയ പ്രയോഗത്തിലായി.
1884 -ൽ ഹിലെയർ ഡി ചാർഡോണറ്റ് സിൽക്കിന് പകരമായി പുനർനിർമ്മിച്ച സെല്ലുലോസ് അഥവാ വിസ്കോസ് റയോണിനെ അടിസ്ഥാനമാക്കിയുള്ള ആദ്യത്തെ കൃത്രിമ ഫൈബർ പ്ലാന്റ് ആരംഭിച്ചു. പക്ഷേ ഉൽപ്പന്നം വളരെയെളുപ്പത്തിൽ കത്തുന്നതായിരുന്നു. ഫിനോളും ഫോർമാൽഡിഹൈഡും  തമ്മിലുള്ള രാസപ്രക്രിയയിലൂടെ1907 -ൽ   ലിയോ ബെയ്ക്ലാൻഡ്  ജൈവനിർമ്മിതമല്ലാത്ത ആദ്യത്തെ പോളിമർ കണ്ടുപിടിച്ചു. ബേക്കലൈറ്റ് എന്നറിയപ്പെട്ട   തെർമോസെറ്റിംഗ്  റെസിൻ ആയിരുന്നു അത്. 1908 -ൽ വിസ്കോസ് റയോണിന്റെ ഷീറ്റുകൾ ആസിഡുമായി പ്രവർത്തിപ്പിച്ച് ജോക്ക്സ് ബ്രാൻഡൻബെർഗർ സെലോഫെയ്ൻ കണ്ടുപിടിച്ചു. ലഘുചിത്രം|400x400ബിന്ദു| ചില [[ചാലക പോളിമറുകൾ|വൈദ്യുതചാലക പോളിമറുകളുടെ ഘടനകൾ: പോളിഅസറ്റിലീൻ ; പോളിഫെനിലീൻ വിനിലീൻ ; പോളിപൈറോൾ (X = NH), പോളിതിയോഫീൻ (X = S); കൂടാതെ പോളിയാനിലൈൻ (X = NH/N), പോളിഫെനിലീൻ സൾഫൈഡ് (X = S).]] വലത്ത്‌|ലഘുചിത്രം| പോളിഡൈമീഥൈൽസൈലോക്സേൻ ഘടന പോളിമറുകൾ കോവാലന്റ് ബോണ്ടുകളാൽ  കോർത്തിണക്കപ്പെട്ട തന്മാത്രകളുടെ നീണ്ട ശൃംഖലകൾ ആണെന്ന ആശയം   ആദ്യം  മുന്നോട്ടു വെച്ചത്  രസതന്ത്രജ്ഞനായ ഹെർമൻ സ്റ്റൗഡിംഗർ ആയിരുന്നു. അതിനെ അദ്ദേഹം ഭീമൻ തന്മാത്രകൾ എന്നർഥം വരുന്ന  മാക്രോമോളിക്യൂളുകൾ എന്ന് വിളിച്ചു. പോളിമറുകളെക്കുറിച്ചുള്ള രാസ ധാരണ വിപുലീകരിക്കാനും പോളിമർ രസതന്ത്രം എന്ന മേഖല  വികസിപ്പിച്ചെടുക്കാനും അദ്ദേഹത്തിൻറെ ഗവേഷണങ്ങൾ സഹായകമായി. ഈ സമയത്ത് പോളിമെറിക് വസ്തുക്കൾ നിയോപ്രീൻ, നൈലോൺ, പോളിയെസ്റ്റർ എന്നിവ കണ്ടുപിടിച്ചു. സ്റ്റൗഡിംഗറിന് മുമ്പ്, പോളിമറുകൾ ചെറിയ തന്മാത്രകളുടെ   കട്ടകൾ( കൊളോയിഡുകൾ ) ആണെന്നും  നിശ്ചിത തന്മാത്രാ ഭാരമില്ലാത്ത ഇവ  ഒരു അജ്ഞാത ശക്തിയാൽ കട്ടകൂടുന്നു   എന്നുമാണ് കണക്കാക്കപ്പെട്ടിരുന്നത്,. സ്റ്റൗഡിംഗറിന് 1953 ൽ രസതന്ത്രത്തിനുള്ള നോബൽ സമ്മാനം ലഭിച്ചു. വാലസ് കരോതെർസ് 1931 ൽ നിയോപ്രീൻ എന്ന ആദ്യത്തെ മനുഷ്യനിർമിത റബ്ബറും 1935 ൽ പട്ടിനു പകരം വെയ്ക്കാവുന്ന നൈലോണും കണ്ടുപിടിച്ചു. ലായനികളിൽ തന്മാത്രശൃംഖലകളുടെ അവസ്ഥ  അടുക്കും ചിട്ടയുമില്ലാത്ത ചങ്ങലകൾ (റാൻഡം കോയിൽ കോൺഫിഗറേഷൻ)  എന്ന നിലയിലാണെന്ന്  കണ്ടെത്തിയ  പോൾ ഫ്ലോറിക്ക് 1974 ൽ രസതന്ത്രത്തിനുള്ള നോബൽ സമ്മാനം ലഭിച്ചു. ആൽക്കീൻ തന്മാത്രകളെ എളുപ്പത്തിൽ കണ്ണിചേർത്ത്  നീണ്ട ശൃംഖലകൾ നിർമിക്കാനാവശ്യമായ   രാസത്വരകങ്ങൾ( കാറ്റലിസ്റ്റുകൾ ) കണ്ടെത്തിയതിന് കാൾ സീഗ്ലർ, ജിയൂലിയോ നാട്ട എന്നിവർക്ക് നൊബേൽ സമ്മാനം ലഭിച്ചു. അലൻ ജെ.ഹീഗർ, അലൻ മക്ഡാർമിഡ്, ഹിഡെകി ഷിറാകാവ എന്നിവർക്ക് പോളിഅസറ്റിലീനും, ബന്ധപ്പെട്ട മറ്റു ചാലക പോളിമറുകളും  വികസിപ്പിച്ചെടുത്തതിന്  രസതന്ത്രത്തിനുള്ള 2000 -ലെ നോബൽ സമ്മാനം ലഭിച്ചു. പോളിഅസറ്റിലീന് പറ്റിയ ഉപയോഗങ്ങൾ കണ്ടെത്തിയിട്ടില്ല, എന്നാൽ  മറ്റു ചാലകപോളിമറുകൾ   ഓർഗാനിക് ലൈറ്റ് എമിറ്റിംഗ് ഡയോഡുകൾ (OLEDs) നിർമിക്കുന്നതിന്   ഉപയോഗപ്രദമായി.
പോളിമറുകളും അവയുടെ ഗുണങ്ങളും
വലത്ത്‌|ലഘുചിത്രം|231x231ബിന്ദു| [[ശ്യാനത|പോളിമർ സൊല്യൂഷനുകളുടെ വിസ്കോസിറ്റി ഒരു മൂല്യമുള്ള പാരാമീറ്ററാണ്. ഇതുപോലുള്ള വിസ്കോമീറ്ററുകൾ അത്തരം അളവുകളിൽ ഉപയോഗിക്കുന്നു.]] സരളമോ സങ്കീർണമോ ആയ തന്മാത്രകളെ  കണ്ണിചേർത്താണ്   ഏറെ നീളമുള്ള    തന്മാത്രാ ശൃംഖലകൾ  രൂപപ്പെടുന്നത്. മോണോമർ എന്ന പദം കൊണ്ട് അർഥമാക്കുന്നത് ഒരു കണ്ണിയെയാണ്. ഒരു ശൃംഖലയിലെ കണ്ണികൾ(monomers) പലവിധത്തിൽ  ആകാം. ഒരേ തരം തന്മാത്രകൾ ഉപയോഗിച്ചോ (ഹോമോപോളിമർ)ഒന്നിലധികം തരത്തിലുള്ള തന്മാത്രകൾ ഇടകലർത്തിയോ (കോപോളിമർ) ശൃംഖലകൾ രൂപപ്പെടുത്താം. മാത്രമല്ല അവയുടെ ഘടനയിലും  വ്യാത്യാസം വരുത്താനാകും - നീണ്ട ശൃംഖലകൾ,( ലിനിയർ ചെയിൻസ്) ക്രമബദ്ധമോ അല്ലാത്തതോ ആയ  ശാഖകളുള്ള  ശൃംഖലകൾ ( ബ്രാഞ്ച്ഡ് ചെയിൻസ്),   പരസ്പരം കൂട്ടിക്കെട്ടിയ, കുരുക്കുകൾ ഉള്ള ശൃംഖലകൾ(ക്രോസ് ലിങ്ക്ഡ് ചെയിൻസ്) എന്നിങ്ങനെ  പലവിധത്തിലാകാം.
അതുകൊണ്ടുതന്നെ  പോളിമറുകളെ  പല തരത്തിൽ വിശേഷിപ്പിക്കുകയും തരംതരിക്കുകയുംചെയ്യാം: തന്മാത്രകളുടെ രാസഘടനയനുസരിച്ച്; തന്മാത്രകൾ കണ്ണിചേർക്കുന്ന( പോളിമറൈസേഷൻ) രീതിയനുസരിച്ച്;  ശൃംഖലകളുടെ ശരാശരി തന്മാത്രാഭാരമനുസരിച്ച് ; കോപോളിമർ വിതരണം; ശാഖകളുടെ എണ്ണമനുസരിച്ച്;  ശൃംഖലയുടെ  അറ്റത്തുള്ള  ഗ്രൂപ്പുകൾ  അനുസരിച്ച്;   ശൃംഖലകളിൽ   എത്രമാത്രം കുരുക്കുകൾ (ക്രോസ്‍ലിങ്കുകൾ) ഉണ്ടെന്നതനുസരിച്ച്;   ശൃംഖലകളുടെഘടന എത്രമാത്രം ക്രമബദ്ധമാണെന്നതനുസരിച്ച്  (ക്രിസ്റ്റലിനിറ്റി) ;   ഏതു താപനിലയിൽ മൃദുവാകുന്നു( ഗ്ലാസ് ട്രാൻസീഷൻ ടെപറേച്ചർ ,) എന്നതനുസരിച്ച്,    ഏതു താപനിലയിൽ ഉരുകുന്നു (മെൽറ്റിംഗ് ടെംപറേച്ചർ)  എന്നതനുസരിച്ച്  അങ്ങനെ പലവിധത്തിൽ.
ഒരു ശൃംഖലയിലെ    ഓരോ  തന്മാത്രയുടേയും പിണ്ഡത്തിൻറെ ആകെത്തുകയാണ്   ശൃംഖലയുടെ   തന്മാത്രാ പിണ്ഡം. എന്നാൽ ശൃംഖലകൾക്കെല്ലാം ഒരേ നീളം ( chain length) ആയിരിക്കണമെന്നില്ല. ആയതിനാൽ ശരാശരി പിണ്ഡമാണ് (Average Molecular Weight) കണക്കാക്കപ്പെടുന്നത്. ശരാശരി തന്മാത്രാഭാരം രണ്ടു വിധത്തിലാകാം ശൃംഖലകളുടെ എണ്ണത്തിനോ പിണ്ഡത്തിനോ  പ്രാധാന്യം നൽകാം.
സ്ക്യൂട്ട്ജെൻസ്-ഫ്ലിയർ സിദ്ധാന്തം, ഫ്ലോറി-ഹഗ്ഗിൻസ് സൊല്യൂഷൻ തിയറി, കോസി-ആൾമാൻ മെക്കാനിസം, പോളിമർ ഫീൽഡ് തിയറി, ഹോഫ്മാൻ ന്യൂക്ലിയേഷൻ തിയറി, ഫ്ലോറി-സ്റ്റോക്ക്മേയർ തിയറി, തുടങ്ങി നിരവധി സിദ്ധാന്തങ്ങൾ  പോളിമറുകളുടെ രൂപവത്കരണവും സവിശേഷതകളും  യുക്തിയുക്തം വിശദീകരിക്കാൻ  സഹായിക്കുന്നു. ഇടത്ത്‌|ലഘുചിത്രം|438x438ബിന്ദു| [[പോളിപ്രോപ്പിലീൻ|പോളിപ്രൊഫൈലിൻ ഭാഗങ്ങൾ, ഐസോടാക്റ്റിക് (മുകളിൽ), സിൻഡിയോടാക്റ്റിക് (താഴെ) പോളിമറുകളുടെ അല്പം വ്യത്യസ്ത ഘടനകൾ കാണിക്കുന്നു.]]